
ACTA APOSTOLICAE SEDIS 


COMMENTARIUM OFFICIALE 


ACTA BENEDICTI PP. XV 


APOSTOLICAE SUB PLUMBO LITTERAE 


OPPIDUM BRENTWOOD IN EPISCOPALEM CIVITATEM ERIGITUR ET IN EO SEDES 
EPISCOPALIS CONSTITUITUR NOVAE DIOECESIS IN ANGLIA NUPER ERECTAE. 


BENEDICTUS EPISCOPUS 
SERVUS SERVORUM DEI 
AD PERPETUAM REI MEMORIAM 


Universalis Ecclesiae procuratio, Romanis Pontificibus credita, illos 
admovet ut novas in orbe catholico dioeceses constituant, quum id ad 
maiorem dominici gregis utilitatem cedere videatur. 

Cum igitur ad incrementum religionis et ad maius animarum 
bonum opportunum et necessarium visum sit ut latissima Westmona- 
steriensis archidioecesis, in Anglia, in duas partes divideretur novaque 
et distincta dioecesis efformaretur, Nos, de consensu dilecti filii Nostri 
Francisci tituli S. Pudentianae S. R. E. Cardinalis Bourne, hodierni 
archiepiscopi Westmonasteriensis, suppleto insuper, quatenus opus 
fuisset, aliorum, quorum interest vel sua interesse praesumeret, con- 
sensu, ex consulto quoque Venerabilium Fratrum Nostrorum S. R. E. 
Cardinalium S. Congregationis Consistorialis Patrum, Comitatum seu 
Provinciam civilem, cui nomen Essex, a dioecesi Westmonasteriensi 
distraximus atque divisimus et in propriam ac distinctam dioecesim 
constituimus et suffraganeam Metropolitanae Ecclesiae Westmonaste- 
riensi statuimus ac decrevimus. 

Imminente autem Consistorio diei vigesimae secundae mensis martii 
currentis anni Domini millesimi nongentesimi decimi septimi, ne res 
infecta diu remaneret et beneficium differretur, Nos in novae dioecesis 
Administratorem Apostolicum, usque dum de nova sede et Cathedrali 
Ecclesia deligenda aliisque determinandis opportuna consilia suscipe- 
rentur, dilectum filium Bernardum Ward, collata eidem in memorato 
Consistorio Episcopali dignitate una cum titulari Ecclesia Lyddensi, 
deputavimus. 

In praesent? vero cum iidem Archiepiscopus Westmonasteriensis et 
Administrator Apostolicus censuerint optimum consilium esse, sedem 
episcopalem novae dioecesis in civitate Brentwood collocare, Cathe- 
dralem Ecclesiam in ea constituere, ab eaque nomen novae dioecesis 
indicare, Nos, omnibus mature perpensis, de Apostolicae potestatis ple- 
nitudine, memoratum oppidum Brentwood in civitatem episcopalem 
erigimus et in eo sedem episcopalem constituimus, cum omnibus iuri- 
bus et privilegiis quibus ceterae sedes Episcopales in Anglia gaudent. 

Quod vero attinet ad novae dioecesis regimen et administrationem, 
ad novi Episcopi eiusque in Episcopatu successorum potestatem, aucto- 
ritatem, attributiones, officia, iura ac munia, item ad clericorum et fide- 
lium iura ac onera, aliaque huiusmodi, servanda iubemus, quae Sacri 
Canones et praecipue Tridentinum Concilium statuunt ac praescribunt: 
sartis tectis ceteris declarationibus deinceps a S. Sede editis servatisque 
de iure servandis, sicut in ceteris omnibus Angliae dioecesibus. 

Fines insuper novae Brentwoodensis dioecesis eos volumus et decer- 
nimus esse, quos nunc habet Comitatus civilis, seu Provincia, cui nomen 
Essex. 

Ad novam denique Cathedralem Ecclesiam Brentwoodensem eum- 
dem Venerabilem Fratrem Bernardum Ward transferimus eique in Epi- 
scopum praeficimus et pastorem ipsumque proinde a vinculo, quo titu- 
lari Ecclesiae Episcopali Lyddensi tenetur, absolvimus. 

Quae autem hisce Litteris, Apostolica auctoritate, a Nobis decreta 
sunt, nulli hominum, ullo unquam tempore, infringere aut iis repugnare 
vel quomodolibet contraire liceat. Si quis, quod Deus avertat, hoc 
attentare praesumpserit, sciat obnoxium se evasurum esse poenis a 
sacris canonibus contra obsistentes exercitio ecclesiasticae iurisdictionis 
statutis. Ad haec autem exequenda deputamus eumdem Cardinalem 
Archiepiscopum Westmonasteriensem, eidem necessaria huic negotio 
facultates tribuimus, etiam subdelegandi alium virum, in ecclesiastica 
dignitate constitutum, ac definitive sententiam dicendi de quavis occur- 
rente difficultate, vel oppositione, imposito onere Romam ad Sacram 

Congregationem Consistorialem infra sex menses, fidem, authentica 
forma exaratam, absolutae executionis huius mandati transmittendi. 
Decernimus denique has praesentes litteras valituras contrariis quibus- 
libet, etiam peculiari et expressa mentione dignis, minime obstantibus. 

Datum Romae apud sanctum Petrum, anno Domini mcmxvu, die 
xx mensis iulii, Pontificatus Nostri anno tertio. 


Loco +4 Plumbi 


O. Carp. CAGIANO DE AZEVEDO, + C. Carp. DE LAI, Ep. Sabinen. 
S. R. E. Cancellarius. S. C. Consistorialis Secretarius. 


Reg. in Canc. Ap., vol. XV, n. 40. 
M. Riaal, a tabulario C. A. 


MOTU PROPRIO 


COMMISSIO INSTITUITUR AD CODICIS CANONES AUTHENTICE INTERPRETANDOS 


BENEDICTUS PP. XV 


Cum iuris canonici Codicem, fel. rec. decessoris Nostri Pii X iussu 
digestum, non multo ante, exspectationem totius catholici orbis explen- 
tes, promulgaverimus, Ecclesiae bonum ipsiusque natura rei profecto 
postulant ut, quantum fieri potest, caveamus, ne aut incertis privatorum 
hominum de germano canonum sensu opinionibus et coniecturis, aut 
crebra novarum legum varietate, tanti operis stabilitas in discrimen 
aliquando vocetur. Quapropter propositum Nobis est utrique incommodo 
occurrere; quod ut efficiamus, Motu proprio, certa scientia atque matura 
deliberatione Nostra, haec quae infra scripta’ sunt statuimus atque 
decernimus : 

I. Exemplum decessorum Nostrorum secuti, qui decretorum Concilii 
Tridentini interpretationem proprio Patrum Cardinalium coetui commi- 
serunt, Consilium seu Commissionem, uti vocant, constituimus, cui uni 
ius erit Codicis canones authentice interpretandi, audita tamen, in rebus 
maioris momenti, Sacra ea Congregatione cuius propria res sit, quae 
Consilio disceptanda proponitur. Idem vero Consilium constare volumus 
ex aliquot S. R. E. Cardinalibus, quorum unus coetui praesit, Aucto- 
ritate Nostra et successorum Nostrorum deligendis; his accedent tum 

vir probatus, qui sacri Consilii erit ab Actis, tum aliquot Consultores 
ex utroque clero iuris canonici periti, eadem Auctoritate designandi ; 
sed Consilio ius erit Consultores quoque Sacrarum Congregationum, 
pro sua quemque re, sententiam rogandi. 

II. Sacrae Romanae Congregationes nova Decreta Generalia iamnunc 
ne ferant, nisi qua gravis Ecclesiae universae necessitas aliud suadeat. 
Ordinarium igitur earum munus in hoc genere erit tum curare ut Codicis 
praescripta religiose serventur, tum Instructiones, si res ferat, edere, 
quae iisdem Codicis praeceptis maiorem et lucem afferant et efficien- 
tiam pariant. Eiusmodi vero documenta sic conficiantur, ut non modo 
sint, sed appareant etiam quasi quaedam explanationes et complementa 
canonum, qui idcirco in documentorum contextu peropportune affe- 
rentur. 

III. Si quando, decursu temporum, Ecclesiae universae bonum postu- 
labit, ut novum generale decretum ab aliqua Sacra Congregatione con- 
datur, ea ipsa decretum conficiat, quod si a Codicis praescriptis dissentiat, 
Summum Pontificem de eiusmodi discrepantia moneat. Decretum autem, 
a Pontifice adprobatum, eadem Sacra Congregatio ad Consilium deferat, 
cuius erit, ad Decreti sententiam, canonem vel canones redigere. Si 
decretum e praescripto Codicis discrepet, Consilium indicet cuinam 
Codicis legi nova lex sufficienda sit; si in decreto res vertetur de qua 
Codex sileat, Consilium constituat quo loco novus canon vel novi cano- 
nes sint in Codicem inserendi, numero canonis, qui proxime antecedit, 
bis, ter, etc. repetito, ne canon sede sua moveatur ullus aut numerorum 
series quoquo pacto perturbetur. Quae omnia, statim post Sacrae Con- 
gregationis Decretum, in Acta Apostolicae Sedis referantur. 

Quae Nobis videmur utiliter in hac causa decrevisse, ea omnia et 
singula, uti decreta sunt, ita rata et firma esse et manere volumus ac 
iubemus: contrariis non obstantibus quibuslibet. 

Datum Romae apud sanctum Petrum, die xv mensis septembris 
anno mcmxvul, Pontificatus Nostri quarto. 


BENEDICTUS PP. XV 


| 


Acta Benedicti PP. XV 485 


EPISTOLAE 


I 


AD FELICEM S. R. E, CARD. DE HARTMANN, ARCHIEPISCOPUM COLONIENSEM, AC 
CETEROS ARCHIEPISCOPOS ET EPISCOPOS QUI NUPER AD ANNUUM COETUM 
FULDAM CONVENERUNT. 


Dilecte fili Noster ac venerabiles fratres, salutem et apostolicam 
benedictionem. — Graves inter amaritudines quibus animus Noster cala- 
mitosis hisce tempestatibus magis magisque in dies angitur, singulare 
Nos quidem solatium habuimus ex communi epistola quam, ad B. Boni- 
fatii sepulcrum pro annuo coetu congregati, Nobis nuperrime dedistis. 
Etenim, veluti consultationum vestrarum primitias, ea Nobis aperire 
studuistis, quibus nihil foret Patris cordi iucundius, nihil filiorum amori 
magis consentaneum. Ac primum placuit vobis, dilecte fili Noster et 
venerabiles fratres, litteris plausum facere quibus populorum bellum 
gerentium moderatores ad aequam diuturnamque pacem, relictis armis, 
pertractandam, ineundam, vehementer cohortati sumus; simulque pol- 
liciti estis vos operam’ daturos ut: pro viribus, praecipueque vestris 
vestrorumque fidelium precibus, paciferis conatibus Nostris opem feratis. 
[uris deinde Canonici Codicem, qui a Decessore Nostro ven. rec. Papa 
Pio X, feliciter inchoatus digestusque fuerat, a Nobis absolutum edi- 
tumque fuisse gavisi estis, eundemque non solum peculiari reverentia 
e manibus Nostris suscepisse confitemini, verum etiam, id quod est 
Nobis maxime gratum, omni vos studio acturos ut sacerdotes vestri 
plenius in dies noscant ac in suos populorumque mores deducant, spon- 
detis. Neque vero ea silentio praetereunda existimastis, quae de sacra 
praedicatione rite peragenda nuper tradidimus; cumque litterae vestrae 
obtestentur vos enixe curaturos ut ea religiosissime observentur, quae 
de verbi divini praeconio a Nobis praescripta sunt, maximum inde 
fructum Nos expectare sciatis. Haec autem omnia cum luculenter 
ostendant voluntatem animumque Nostrum recte vos penitusque com- 
prehendisse, eademque fideliter amanterque prosequi, nihil poterat esse 
quod magis probaremus. Vobis igitur summopere gratulamur, itemque 
laetamur quod, Patris beneficiorum vel minimorum memores, de oleo 
etiam gratias persolveritis, quod pro dioecesibus vestris, ad sacros ritus 

explendos, transmitti iussimus; laetamur insimul, animadvertentes quod 
tenue hoc donum vobis causam suppeditaverit, precum Deo adhiben- 
darum, ut Ipse oleum consolationis ac roboris Nobis rependat, quod 
et plagas cordis leniat et vires in adversis adiiciat. Praecipuam autem 
consolationem unde hisce temporibus expectemus facile percipietis. 
Quam ob rem pergite, una cum populis vestris poenitentia precibusque 
iram mitigare divinam, atque Nobiscum deprecari ut supra mundum 
universum, immani bello tamquam igneo cruentoque gurgite absorptum, 
niveam columbam, olivae ramum ore ferentem, omnipotens Deus de 
caelo tandem demittere festinet. Haec itaque vota nuncupantes et fausta 
felicia vobis vestrisque coetibus deprecantes, filialem, quo flagratis, amo- 
rem paterna dilectione rependimus, vobisque nec non uniuscuiusque 
vestrum clero ac fidelibus apostolicam benedictionem peramanter in 
Domino impertimus. 

Datum Romae apud S. Petrum, die vu septembris anno mMcmxvII, 
Pontificatus Nostri quarto. 


BENEDICTUS PP. XV 


I] 


AD R. P. D. IULIUM MAURITIUM, EPISCOPUM SEDUNENSEM, CETEROSQUE HELVE- 
TIAE EPISCOPOS, DE COMMUNI EPISTOLA, OBSEQUII AMORISQUE PLENA, 
GRATIAS PERSOLVENS. 


Venerabiles fratres, salutem et apostolicam benedictionem. — Red- 
ditae sunt Nobis communes Vestrae litterae, quas cum legeremus, amo- 
rem in vos Nostrum augeri sensimus, pristina gratificandi proposita 
magis magisque confirmari, spem denique ali vel uberiorem in poste- 
rum beneficiorum segetem tot miseros in Christo filios opera atque 
industria Nostra percepturos. 

Gratias Nobis agentes de multiplici cura, qua captivos milites toto 
hoc belli tempore complexi sumus, iuvit vos expertem caedis Helve- 
tiam « pacis insulam » nuncupare, venusto sane nomine eodemque meri- 
tissimo. 

Nos hospitalem terram vestram « pulcherrimum caritatis theatrum » 
malumus dicere; eamdemque laudem eo libentius tribuimus, quo effu- 
sius generosam Helvetiorum virtutem novimus Paternae caritatis Nostrae 
sese comitem praebuisse. 

Ipsos autem grati animi sensus, quos ob nuperrima apostolicae 
providentiae testimonia diserte peramanterque significastis, vix opus est 
dictu Nos iucunde admodum affecisse; non quod humanam benefa- 
ciendo laudem quaeramus, sed quia certum e plausu vestro testimo- 
nium hausimus haud parvos iam hinc fructus labores Nostros conse- 
quutos esse. 

Id potissimum laetantes, grates de oblatis officiis persolvimus maxi- 
mas, et ne vestra pietas paternae Nostrae dilectionis pignore careat, 
apostolicam benedictionem, caelestium auspicem munerum, vobis omni- 
bus, venerabiles fratres, et gregibus unicuique vestrum traditis, perlu- 
benter in Domino impertimus. 

Datum Romae apud S. Petrum, die x septembris an. mcmxvu, Pon- 
tificatus Nostri quarto. 


BENEDICTUS PP. XV 

ACTA SS. CONGREGATIONUM 


SACRA CONGREGATIO CONSISTORIALIS 


I 
FLORENTINAE er FAESULANAE 


CIRCUMSCRIPTIO FINIUM DIOECESANORUM AC PAROECIALIUM 


DECRETUM 


Cum aliquo abhinc tempore exorta sit controversia inter paroeciam 
florentinam vulgo Cercina et paroeciam faesulanam vulgo Maccioli ob 
fines quibus praedictae paroeciae, immo ipsae dioeceses Florentina 
ac Faesulana ab invicem seiunguntur, Ssthus Dominus Noster Benedi- 
ctus Pp. XV, consentientibus hodiernis Florentino et Faesulano Ordi- 
nariis, ad omnem dubitationem eximendam et futurae contentionis occa 
sionem tollendam, certa scientia ac matura deliberatione, de plenitudine 
apostolicae potestatis, haec, quae sequentur, statuit et decrevit. 

lisdem manentibus finibus, quos utraque dioecesis ex iure vel facto 
possidet, limites inter archidioecesim Florentinam et dioecesim Faesu- 
lanam constituet via vulgo Strada Bolognese usque ad initium viae vulgo 
Uccellatoio. Tribuatur tamen seu servetur paroeciae faesulanae loci Mac- 
cioli iurisdictio in villulas prope oratorium loci Fontesecca, et termini 
signentur ultra quos non extendatur iurisdictio dicti parochi: reliquum 
territorii, de quo quaestio, tribuatur paroeciae florentinae loci Cercina; 
tum in Curiis episcopalibus, tum in utraque paroecia documenta ad 
rem serventur, ne contentiones in posterum oriantur. 

Ad executioni autem mandanda ea quae in hoc decreto continentur, 
idem Ssmhus Dominus deputare dignatus est ac D. Alpbon- 
sum S. R. E. Card Mistrangelo, archiepiscopum Florentinum, nec non 
R. P. D. Ioannem Fossa, episcopum Faesulanum, eisdem tribuens neces- 
sarias et opportunas facultates etiam subdelegandi ad effectum de quo 
agitur, eisque onus iniungens intra tres menses ad hanc S. Congre- 
gationem Consistorialem mittendi authenticum exemplar executionis 
peractae. 

Hac denique super re praesens edi iussit consistoriale decretum 
perinde valiturum ac si apostolicae sub plumbo litterae expeditae fue- 
rint, contrariis non obstantibus quibusvis speciali quoque mentione vel 
derogatione dignis. 

Datum Romae, ex Secretaria eiusdem S. Congregationis, die xxiv 
augusti anni MCMXVII. 


> C. Carp. De Lat, Ep. Sabinen., Secretarius. 


L. + S. 
Ioannes Bapt. Rosa, Substitutus. 


II 
FLORENTINAE er FAESULANAE 


CIRCUMSCRIPTIO FINIUM DIOECESANORUM AC PAROECIALIUM 


DECRETUM 


Nota est controversia quae a tempore viget inter florentinam paroe- 
ciam S. Gervasii et faesulanam paroeciam S. Dominici, ob fines quibus 
ab invicem memoratae paroeciae separantur, eaedemque duae dioeceses 
Florentina ac Faesulana secernuntur. 

Ad omne itaque dubium e medio tollendum, ad contentiones finien- 
das, easque, quatenus fieri possit, in posterum praecavendas, Ssmhus 
Dominus Noster Benedictus Pp. XV, assentientibus hodiernis Florentino 
et Faesulano Ordinariis, haec quae sequentur, certa scientia ac matura 
deliberatione, deque apostolicae potestatis plenitudine statuit et decrevit. 

lisdem manentibus finibus, qui hodie habentur pro utraque dioe- 
cesi usque ad domum Tenni prope viam S. Dominici, ex hoc loco limites 
utriusque dioecesis constituet ipsa via S. Dominici in descensu usque 
ad ostium parvae fossae quae erumpit in hanc ipsam viam S. Dominici 
parum ante ingressum diversorii nuncupati delle lune. 

Ab ostio autem dictae fossae limites inter utramque dioecesim con- 
stituet linea, quae recto tramite ducatur ad cancellos villae Modigliani. 
Si quae domus vero in posterum aedificentur neque omnino ad dexte- 
ram, neque omnino ad sinistram praedictae lineae, idest quae ipsam 
secent, ad dioecesim faesulanam pertinebunt. 

Ad ea vero quae in praesenti decreto continentur executioni man- 
danda, idem Ssthus Dominus deputare dignatus est Efum ac Rihum 
D. Alphonsum S. R. E. Cardinalem Mistrangelo, archiepiscopum Flo- 


490 Acta Apostolicae Sedis - Commentarium Officiale 


rentinum, nec non R. P. D. Ioannem Fossa, episcopum Faesulanum, 
eisdem tribuens necessarias et opportunas facultates etiam subdelegandi 
ad effectum de quo agitur, eisque onus iniungens intra tres menses ad 
hanc 8. C. Consistorialem mittendi authenticum exemplar executionis 
peractae. Hac denique super re praesens edi iussit decretum consisto- 
riale, perinde valiturum ac si apostolicae sub plumbo litterae expeditae 
fuerint, contrariis non obstantibus quibusvis speciali quoque mentione 
vel derogatione dignis. 

Datum Romae, ex Secretaria eiusdem S. Congr. Consistorialis, die 
24 augusti 1917. 


*& C. Carp. De Lat, Ep. Sabinen., Secretarius. 


S. 
loannes Bapt. Rosa, Substitutus. 


Il 
MUTATIO TITULI DIOECESIS 


Quum dioecesis de Alagoas in duas partes divisa fuerit, et alteri 
parti nomen dioecesis Penedensis, ex oppido « Penedo », assignatum 
fuerit, dum pars altera vetus nomen de Alagoas, quod proprium est 
totius status seu provinciae civilis, hucusque servavit, ne confusio ori- 
retur, huius dioecesis tituli mutatio opportuna visa est. Quare SSmus 
Diius Noster Benedictus PP. XV, Ordinario consentiente, statuit ac decre- 
vit, ut dioecesis haec, ex civitate episcopali « Maceid », Maceiensis, ceu 
moris est, appellaretur. Hoc itaque consistoriali decreto, ex mandato 
eiusdem SSmi Dfii Nostri, nomen dioecesis de Alagoas supprimitur, 
ipsaque dioecesis in posterum Maceiensis vocabitur. 

Datum Romae, ex Aedibus Sacrae Congregationis Consistorialis, 
die 25 augusti 1917. 


IV 
PROVISIO ECCLESIARUM 


S. C. Consistorialis decretis, Ssthus D. N. Benedictus PP. XV has, 
quae sequuntur, ecclesias de proprio pastore providit, scilicet: 


29 augusti 1917. — Cathedrali ecclesiae Cenetensi praefecit R. P. D. 
Eugenium Beccegato, hactenus episcopum titularem Sinopensem et 
Administratorem Apostolicum eiusdem Cenetensis dioecesis. 

30 augusti 1917. — Titulari episcopali ecclesiae Tipasitanae pro- 
vinciae Numidiae R. D. Henricum Gray Graham, sacerdotem dioecesis 
Glasguensis, quem deputavit in Auxiliarem R. P. D. Iacobi Smith, 
archiepiscopi S. Andreae et Edimburgi. 

1 septembris. — Cathedrali ecclesiae Natalensi R. D. Antonium 
dos Santos Cabral, parochum loci vulgo Proprid et canonicum cathe- 
dralis ecclesiae Aracayensis. 

15 septembris. — Cathedrali ecclesiae S. Marthae in Columbiana 
Republica R. P. loachim Garcia e Congr. Iesu et Mariae (Eudistarum). 

21 septembris. — Cathedrali ecclesiae Denveriensi R. P. D. Ioan- 
nem Henricum Tihen, hactenus episcopum Lincolnensem. 

— Cathedrali ecclesiae Montereyensi Angelorum R. P. D. Ioannem 
Cantwell, vicarium generalem dioecesis S. Francisci in California. 


V 
NOMINATIO 


Decreto S. C. Consistorialis nominatus est: 


29 augusti 1917. — R. P. D. Iulius Vaccaro, archiepiscopus Barensis, 
Administrator apostolicus dioecesis Conversanensis. 


SACRA CONGREGATIO CONCILIT 


I 
TRANEN. 


PARTICIPATIONIS SEU DIVISIONIS SUMMAE 


14 iulii 1917 


Species racti. - In Capitulo cathedrali Tranensi, quum una habea- 
tur massa communis, in hane reditus quoque congruae curatae immit- 
tuntur, ut simul cum aliis reditibus ac proventibus inter capitulares 
distribuantur. Diem itaque supremum obeunte archipresbytero, mense 
augusto anni 1908, eadem capitularis communis massa augeri debebat 
ex summa libellarum 4000, a Gubernio pro quota parte elapsorum iam 

anni mensium rependenda. Hanc tamen summam praeoccupaverunt, 
penes Gubernium intercedendo, defuncti archipresbyteri heredes, ex 
quorum propterea manibus praefata summa fuit a capitulo per diu- 
turnam litem vindicanda. Ex aula victor tandem Capitulum discessit, 
ineunte anno 1916, obtenta favorabili sententia in secundo appellationis 
gradu, cuius vi dicti heredes ad restitutionem summae 4000 libellarum 
erga Capitulum cathedrale Tranense condemnati sunt, sententia sine 
mora exsecutioni demandata. Dum autem ita restituta summa inter capi- 
tulares, qui anno 1916 de gremio erant, pro rata dividebatur, quidam 
honorarius canonicus, contendens eamdem vindicatam summam perti- 
nere ad reditus et rationes anni 1908, quo tempore ipse inter benefi- 
ciarios participantes adnumerabatur, postulavit ut ad divisionem seu 
participationem eiusdem summae pro quota parte admitteretur. Abnuente 
Capitulo, recursum interposuit penes hance S. Congregationem, petens 
in ea videri ac declarari, an canonico honorario recurrenti expetita portio 
tribuenda sit in casu. 


SYNOPSIS DISCEPTATIONIS. - Quum in reiicienda canonici honorarii 
recurrentis petitione Capitulum inniteretur potissimum consuetudini ab 
immemorabili observatae, indistinctim inter praesentes distribuendi lucra 
et proventus per annum actu perceptos, etiamsi praecedentibus annis 
maturi fuissent (seu, ut eius sunt verba « di ripartire fra i presenti le 
«entrate di esercizio, sia che provengano dalle rendite dell’anno in 
« corso, sia che si riferiscano a previste entrate di esercizi precedenti »), 
recurrens totus est in oppugnanda, tum in facto tum in iure, asserta 
consuetudine. 

Universa tamen eius argumentandi ratio procedit ex praevia distin- 
ctione quam inducere satagit inter reditus et proventus, ut ita dicam, 
communes, ad ordinariam administrationem pertinentes, ideoque cum 
summa probabilitate singulis annis obventuros, adeo ut facile quod uno 
anno forsan amittitur obtineri valeat in altero; et, ex adverso, lucra 
eventualia, extra ordinem certo anno obvenientia, ita ut si semel amit- 
tantur, vix ac ne vix umquam in posterum ipsorum faciendorum occasio 
praebeatur. 

Hac praemissa distinctione, facile arbitratur recurrens assertam 
consuetudinem vel non satis comprobatam in facto, vel iure omnino 
improbangam in casu evincere. 

In facto quidem quia, etsi Capitulum ad consuetudinis probationem 
afferat ordinariam computandi rationem ab immemorabili observatam, 
nullum tamen casum in ea demonstrare valet ad extraordinarios even- 

tus, prout ille fuit qui causam praesenti controversiae dedit, spectan- 
tem. Siquidem extraordinarii casus, suapte vi ac natura, sicut quamlibet 
regulam, ita etiam quamvis consuetudinem effugiunt, quae de ordinario 
contingentibus est et observatur; sed, ut extra ordinem illi emergunt, 
ita singulares provisiones singulis vicibus expostulant. Ac reipsa, asserit 
ipse recurrens, quantum meminisse valet, etiam in Capitulo Tranensi, 
extraordinariis his eventibus semper singulari modo pro casus ratione 
fuisse consultum. 

In ture autem praetensam a Capitulo consuetudinem, indistinctim 
inter praesentes distribuendi lucra actu percepta, etiamsi, praecedenti- 
bus annis matura, ab aliis, iam absentibus, percipienda essent, mani- 
festam iniustitiam redolere, et ideo improbandam esse contendit. Iusti- 
tiae quidem summa praecepta sunt unicuique suum tribuere, alterum 
non laedere: igitur, ad rigorem iuris, quilibet suos actu debet facere 
fructus qui ab eo percipiendi sunt, idest, quos maturos ante se habet; 
potest quidem, aliqua iusta intercedente causa, ad eos etsi maturos, 
successori suo dimittendos obligari, sed salva iustitia id fit tantum- 
modo quando, quod commodum successori suo consentit ipse prius 
saltem simile persensit, adeo ut quod nunc amittit, antea ex quadam 
compensatione acceperit: quia in hoc casu, aequalitate servata, nulla 
adest iurium laesio. Ideo, haec ad casum nostrum trahendo, consue- 
tudo illa quae praetenditur, distribuendi quotannis lucra per annum 
actu percepta, etsi matura iam essent praecedentibus annis, sustineri 
dumtaxat potest, si sit de lucris in prima distinctione positis, quae 
nempe ex ordine quodam contingunt, ac quotannis fere eadem obve- 
niunt, adeo ut compensationem admittant inter amissum et perceptum; 
non autem de his quae in altera, seu de his quae omnino extra ordi- 
nem sine ulla lege accidunt, vix semel aut iterum in longissimo tem- 
poris spatio: quum enim in his deficiat omnino compensationis reme- 
dium, non restat nisi iniusta locupletatio unius cum damno alterius, 
quam sacri canones et regulae morum plane detestantur. 

Nec opponatur laesionem hanc iurium privatam permitti posse 
propter communem utilitatem quam affert commodior computandorum 
nominum ratio, dum esset omnino incommodum, absentium iura per- 
sequi atque computorum rationes iamdudum plane compositas et obsi- 
gnatas iterum excutere, evolvere ac in discrimen vocare. Maius enim 
commodum non est causa sufficiens cur ius cuiusque laedatur, praeser- 
tim si gravis admodum sit laesio: esto quod leve aliquod privatum detri- 
mentum publicae utilitati praevalere non debeat iuxta adagium de minimis 
non curat Praetor; sed vera ac gravis iuris laesio est etiam a provisore 

universali studiose praecavenda, vel saltem adamussim resarcienda. 
Hine etiam, in re de qua agimus, tolerari quidem potest, propter com- 
modiorem computandi rationem, ut summa aliqua levis, etsi extra ordi- 
nem proveniat, a ius habente amittatur, ab altero gratis obtineatur, etiam 
cessante privata compensatione; sed quando agitur de summa quadam 
conspicua, prouti in casu, adeo ut gravis laesio iurium, seu grave damnum 
unius cum iniusta alterius locupletatione sit obventurum, illud quem- 
quam pati aequitas, canonica potissimum, non permittit, sed immo 
praecaveri iubet, capta aliqua particulari provisione ad casum oppor 
tuna:*quippe quaevis regula suas patiatur exceptiones. Hucusque cano- 
nicus recurrens. 

Capitulum vero in primis asseveranter affirmat multisque argu- 
mentis probat factum assertae consuetudinis « di ripartire inter prae- 
« sentes le entrate di esercizio sia che provengano dalle rendite dell’anno 
«in corso, sia che si riferiscano alle entrate degli esercizi precedenti », 
idque probat non tantum in genere, sed etiam ex facto ipsius canonici 
recurrentis, qui, quousque inter participantes fuit, nempe ab anno 1907 
ad a. 1914, hance consuetudinem agnovit, atque ipsius beneficiis usus 
est absque ulla difficultate aut reservatione; etenim de plurimis fru- 
ctibus etiam pinguibus participavit, qui tamen maturi erant praeceden- 
tibus annis, quin ulla ei cura esset de heredibus aut aliis quibus ius 
percipiendi fructus spectasset; immo quum nonnulla fuissent postea 
restituenda, ante a. 1914 a Capitularibus male percepta, onus istud 
minime sensit, sed a Capitularibus post a. 1914 actu exsistentibus inte- 
grum ferri sivit. 

Negat propterea Capitulum recurrenti ius interloquendi, quod in casu 
esset venire contra factum proprium - suspectae videlicet fidei apertum 
argumentum. Multo magis quod ipse recurrens, quotannis, subscribendo 
manu propria redditioni rationum, atque in sua discessione e numero 
participantium, declarando sibi nihil prorsus a Capitulo deberi, quamvis 
sibi compertissimum esset plura nomina, ac signanter creditum ab here- 
dibus archipresbyteri repetendum, in suspenso adhuc manere, ratam 
habuisse dicendus est praxim consuetudinariam de qua agitur, ac renun- 
ciasse iis omnibus, de quibus in praesentiarum quaestionem movet. 

Sed etiam ad punctum iuris quod attinet, negat omnino Capitulum 
assertam consuetudinem iniustam esse, laesivam quaesiti iuris, ideoque 
improbandam. Primum, ex ipsa argumentatione recurrentis, qui tandem 
aliquando fateri cogitur iniustitiam ac iurium laesionem exsulare quum 
agitur de modicis nominibus ac ordinariis, atque tantum suam accu- 
sationem urget si agatur de conspicuis et extraordinariis. Etenim plus 

minusve non mutant speciem: si igitur iniustam facit novorum Cano- 
nicorum locupletationem, illis adiudicare non modicas summas quae 
percipiendae erant ab antiquis capitularibus, nunc defunctis aut disces- 
sis, iniustum etiam erit modica quaevis lucra illis attribuere, quorum 
faciendorum ius his erat. 

Nec valet quaesitum effugium ex cessante necne compensatione inter 
amissum et obtentum: compensatio etenim huiusmodi, quae ad aequa- 
litatem servandam sufficiat, semper habetur, etiamsi agatur de extraor- 
dinariis, in tacita quadam conventione quae id genus negociis subest, de 
parificandis nempe oneribus cum commodis: ita ut quis, dum renunciat 
iuri suo quoad emolumenta uno anno percipienda nec tamen percepta, 
pariter relevari se intendit a detrimentis quae de eodem anno re et 
effectu in sequentes annos prorogantur. Haec autem tacita conventio et 
consequens compensatio, non minus valet de extraordinariis quam ordi- 
nariis eventibus: sicut enim sunt aut esse possunt extraordinaria lucra, 
ita etiam sunt aut esse possunt extraordinaria facienda detrimenta: qui 
igitur illis renuntiare cogitur, dum ab his liberatur, iam compensatio- 
nem in eodem genere sufficientem obtinuisse dicendus est. 

Intimius rem perscrutando, quaestio ad hoc adducitur ut statuatur 
num in casu singulis capitularibus ius sit aut quaeratur in proventus 
seu fructus percipiendos aut in massam immittendos, an potius in_per- 
ceptos sive in massam iam illatos dumtaxat. Haec quaestio non est defi- 
nienda ex iure quod Capitulo, ut tali, seu Massae capitulari, competit 
in suos debitores; certissimum enim est atque ex terminis ipsis provenit 
quaestionis, eidem ut tali ius competere in fructus percipiendos; sed, hoc 
non obstante, communi veluti consensu, in Capitulis saltem quorum 
massa communis est, singulis capitularibus ius non conceditur nisi in 
fructus et proventus prout actu sunt in massa, ideoque in iam per- 
ceptos. Aliis verbis, prout communiter distingui solet praevisa accipien- 
dorum et expendendorum ratio a ratione effective computata accepti 
et expensi (ut diciassolet « bilancio preventivo dal consuntivo »), harum- 
que rationum finis seu scopus apprime ita distinguitur, ut alterius sit 
tantum praevidere futura et praecavere ne plus pecuniae exponatur quam 
quod redituum speratur, alterius vero nitidos demonstrare proventus 
quos distribuere pro rata sociis liceat; ita etiam in Capitulis quae massae 
communis regimine utuntur, quod capitularibus distribui debet, atque 
illud in quo hi ius habent, est quod re et actu, solutis expensis omnibus, 
in massa continetur. Massa enim communis societatis indolem quodam- 
modo praesefert; in societate autem - ut docet etiam Rota, dec. 66 
n. 18 p. X rec. - « conventio dividendi inter socios, intelligitur dumtaxat 

« de eo quod supererit, calculatis prius rationibus omnium datorum et 
« impensarum ». 

Si contrarium teneas, innumerabilibus et inextricabilibus difficulta- 
tibus impedieris: non solum enim quotannis cogeris rationes praeteri- 
torum annorum iamdudum clausas et obsignatas iterum excutere, emen- 
dare funditusque evertere, sed etiam importabilia onera et damna tum 
aestimationis tum rerum successoribus imposueris. Exemplum causa 
nostra satis perspicuum suppeditat: summam habes 4000 libellarum, per- 
cipiendam a. 1908, quae tamen revera percepta et in massam illata est 
a. 1916; si in eam ius habent hi tantummodo qui a. 1908 de Capitulo erant, 
non modo ratio accepti et expensi anno 1908 iterum ad examen revo- 
canda est, sed etiam Capitulares discessos evocare, aut si defuncti sint 
ab his causam habentes exquirere oportebit, ut ius suum tribui cuique 
valeat; quid autem si heres legitimus v. g., aut heredis heres et ita porro. 
in exteras regiones discesserit, vel minor interdictusve aut sub tutela 
curatelave sit? Quod si tanta incommoda praestat vel negocium lucran- 
dae summae, quid dicendum, si, e contrario (nam contrariorum par erit 
ratio) ageretur de summa exigenda; puta, in casu, de solvendis expensis 
litis adversus heredes archipresbyteri, per hypothesim, infeliciter pro- 
motae? (habent enim sua sidera lites!). Num facile Capitularium heredes, 
de quibus supra, ad has solvendas expensas adducerentur? Et, si ad 
hoc officium, quod e regione praetenso iuri respondet, praestandum, essent 
cogendi, quot maledicta, quot recriminationes, quot etiam scandala et 
lites inde futurae! 

Haec gravissima mala, quibus quaevis rei familiaris administratio 
impediretur vel etiam impossibilis evaderet, satis superque suadent, vel 
ex natura rei, vel saltem ex tacita conventione, singulis capitularibus, 
ubi massa communis viget, ius non acquiri nisi in proventus revera in 
eamdem massam immissos, atque in ea, post solutas expensas, re et 
effectu residuos. Quum igitur in casu summa 4000 libellarum, quavis 
Capituli culpa exsulante, in massam non fuerit illata anno 1908, ac 
propterea non fuerit computata in ratione accepti et expensi illius anni, 
ab omnibus Capitularibus, non excepto recurrente, rite subscripta ac 
rata habita, consequitur nullum ius in eamdem acquisitum fuisse recur- 
renti. Immerito ergo hic conqueritur de iniuria, si praeteritus fuit in 
distributione facta anno 1916, quando summa revera in massam.collata 
est, sed ipse inter participantes iam a biennio non adnumerabatur. 


Reso.utio. - Hac praevia disceptatione, quum in plenariis comitiis 
habitis in Palatio Apostolico Vaticano die 14 iulii 1917, propositum 

esset dubium: An sacerdoti recurrenti eapetita portio tribuenda sit in 
casu. Emi Patres S. Congregationis Concilii respondendum censuerunt: 
Negative. 


Facta autem Ssmho Difio Nostro Benedicto Div. Prov. Papae XV 
relatione per infrascriptum S. Congregationis Secretarium, in Audientia 
diei 16 eiusdem mensis et anni, Sanctitas Sua resolutionem Emorum 
Patrum approbare dignata est. 


I. Mori, Secretarius. 


II 
CIVITATIS CASTELLI ET ALATRINA 


CATHEDRATICI 


Die 11 martii 1911 


Specigs racti. - Ex parte parochorum dioecesis Civitatis Castelli 
ad hance S. Congregationem admotae sunt preces a novo Episcopo com- 
mendatae, ut ipsorum favore dimitteretur, ad causas pias erogandum, 
quidquid cathedratici titulo ab eisdem parochis solvendum forsan fuisset 
tempore postremae vacationis sedis Episcopalis. Paulo post Vicarius 
Generalis Administratoris Apostolici dioecesis Alatrinae, sede vacante, 
penes hanc eamdem S. Congregationem, datis epistolis, conquestus est 
nonnullos parochos cathedraticum solvere praefato Administratori Apo- 
stolico detrectasse, ea adducta excusatione quod soli Episcopo huius- 
modi solutio esset facienda. Utramque expostulationem visum est Emmis 
Patribus subiicere, ut ex eorum sententia decerneretur quid Oratoribus 
esset respondendum. 


Anrmapversionges. - Ad rem vero in antecessum animadvertebatur 
propositas quaestiones ad iuris communis tramitem esse unice perpen- 
dendas ac resolvendas, nullo videlicet respectu habito alicuius adiuncti 
vel peculiaris circumstantiae, quod iuris canones in re moderari possit. 
Siquidem, quamvis didrachma Cathedraticum tam privilegiatum in iure 
exsistat, ut nec ab ipso Episcopo in totum remitti, nec contraria consue- 
tudine aboleri possit, consuetudo tamen vel usus non improbatur, quo 
onus Cathedraticum pensitandi vel minui possit, vel singulis annis non 
urgeat, prouti scite advertit, cum DD. caleulo, Benedictus XIV, De Syn. 
Dioec. lib. V. cap. 7, n. 8. At in themate oratores, sive parochi dioe- 

cesis Civitatis Castelli, sive Vicarius Generalis Alatrinus, nihil innuebant 
de praxi alias servata in Cathedratici solutione, sede Episcopali vacante ; 
quapropter eorum consultatio in id tantummodo videbatur intenta, ut 
rescire valerent, quid iuris sit circa hoc statutum, quidve retinendum, 
casu quo id in iure non sit explicite et taxative firmatum. 
Praemonebatur etiam, quamvis in cap. 16, conquerente, de officio iudicis 
ordin., et alibi, in iure fuerit cautum, Cathedraticum deberi Episcopo, 
illudque inter iura episcopalia connumerari, nullibi tamen inveniri 
expressum, num tale pensum, sede vacante, debeatur etiam Capitulo 
huiusve Vicario aut Administratori Apostolico, num vero tale onus ex 
parochorum vel beneficiariorum parte non urgeat, num tandem ab his 
sit servandum, futurove Episcopo solvendum. Exinde ex generalibus 
iuris principiis desumendas esse propositis quaestionibus responsiones, 
videlicet examini subiicienda sive naturam et scopum Cathedratici Epi- 
scopo debiti, sive naturam officii Vicarii Capitularis et Administratoris 
Apostolici, ut concludi valeret, num his illud convenire possit. 
Enimvero Cathedraticum, prouti communiter penes DD. audit, est 
« certa pensio, non occasione ordinationis, sed singulis annis Episcopo 
« solvi consueta in signum subiectionis, et honorem Cathedrae Episco- 
« palis, ad eiusdem Cathedrae, seu Episcopalis officii onera sustentanda » 
(Bened. XIV, op. c., 1. V, cap. 6, n. 2). Haee pensio quandoque in iure 
appellatur Synodatica, quandoque Paschalis, prouti constat tum ex cit. 
cap. conquerente, ubi Honorius III ait: « Synodatici seu Cathedratici 
« nomine », tum ex cap. 20, olim, de censibus, ubi Innocentius III causam 
definit inter Episcopum Spoletanum et clericos plebis Rupinae super 
quantitate Synodatici exagitatam. At haec nomina non innuunt naturam 
Cathedratici, quasi esset pensio debita 0b Synodum, quam quotannis 
cogere debet Episcopus; sed talia nomina est sortitum, quia Cathedra- 
ticum occasione Synodi, quae ordinario post Pascha cogebatur, solvi 
consuevit, hinc etiam Synodaticum vel Paschale fuit dictum. Verumtamen 
scopus, ob quem a iure Cathedraticum fuit invectum, non alius fuit, 
quam quod singuli beneficiati quotannis profiterentur suam subiectio- 
nem erga Episcopum eiusque Cathedram, exemplo illorum, de quibus ait 
Evangelista Lucas, II, 2, « ibant omnes, ut profiterentur singuli in suam 
« civitatem ». Nec difficultatem facessere potest, quod Cathedraticum, 
auctore ut supra Bened. XIV, Episcopo penditur ad Cathedrae seu Epi- 
scopalis officiit onera sustentanda; nam illis verbis indigitatur finis pra- 
cticus, cui pensio illa inservire debet, quin tamen per hoc scopus ille 
unicus supra ostensus minuatur vel tollatur. Quod ita est verum, ut 
etiamsi finis ille practicus in casu aliquo particulari cessaret, prouti in 

Episcopo, qui ditiore censu esset cumulatus, onus tamen Cathedraticum 
pensitandi non cessaret, prouti eveniret in subsidio caritativo vel in aliis 
censibus, ratione necessitatis, Episcopo debitis. 

Explicata igitur natura et scopo Cathedratici, iam apparet hoc 
nonnisi uni Episcopo privative quoad alios convenire posse; etenim 
arctus ille nexus, qui subditos ligat ad obedientiam Superiori praestan- 
dam, in cuius signum Cathedraticum penditur, unice intelligitur relate 
ad Episcopum, qui est verus sponsus Ecclesiae suae, per matrimonium 
quoddam spirituale, quod cum ea iniit, et proprius pastor gregis sibi 
commissi. 

Accedit, quod Cathedraticum Episcopo est debitum non solum in 
signum subiectionis, sed etiam in honorem cathedrae Episcopalis. At quid 
sub hoc nomine veniat, docet Gonzales in cap. 9, 1. III, tit. 34 De cen- 
sibus, ubi ait: « pensitatio haec ita appellatur a cathedra, quia praestatur 
« Episcopo ob honorem Cathedrae. Cathedra autem in sacris canonibus 
« significat principale munus Episcopi ». Praecipuum vero Episcopi 
munus consistit in potestate magisterii, quae intime est colligata cum 
divino praecepto Episcopis facto, pascendi gregem sibi commissum. 

Nec difficultas ex eo corrivari potest, quod quandoque Cathedra- 
ticum a DD. accipiatur tanquam pensio Episcopo debita argumento 
honoris, qui Cathedrali Ecclesiae tribui debet, prouti declaravit S. Caro- 
lus Borromaeus in sua Synodo (Act. Eccl. Mediol., part. 2, p. 346): « illud 
« SS. Canonibus’ constitutum est, ut a singulis Parochis in Dioecesana 
« Synodo, Cathedratici nomine, solidi duo exigantur, idque argumento 
« honoris, qui Cathedrali Ecclesiae tanquam Matri a ceteris Parochia- 
« libus ecclesiis tribui solet ». Siquidem Cathedralis Ecclesia promiscue 
in iure accipitur, ad designandam sive sedem Capituli, sive sedem 
seu Cathedram Episcopi. Quod vero in themate sub designatione Cathe- 
dralis Ecclesiae, cuius in honorem est Cathedraticum solvendum, veniat 
Episcopi sedes seu Cathedra Episcopalis, gcite docet Frances, de Eccl. 
Cathed., cap. 15, n. 181. Eodem modo igitur, quo supremum Pontificis 
magisterium usuvenit appellari Sedes Apostolica vel simpliciter Petri 
Cathedra, ita Cathedralis Ecclesiae vel Episcopalis Cathedrae nomine, 
praecipuum Episcopi munus, i. e. magisterium passim indigitatur. 

Ex hucusque disputatis ad liquidum: perduci videtur, Cathedraticum, 
cuius indoles et scopus est, ut in signum subiectionis et honorem Cathe- 
drae Episcopalis pensitetur, unius Episcopi esse proprium, eidemque uni, 
ceteris aliis exclusis, deberi. 

Qua quaestione soluta, modo aliaé succedunt, utrum nempe Cathe- 
draticum, ab iis qui tali oneri sunt obnoxii, debeatur etiam Sede Epi- 

scopali vacante, et quatenus affirmative, num favore Vicarii Capitularis 
vel Administratoris Apostolici cedere debeat, num potius futuro Epi- 
scopo sit reservandum. 

Porro, ex superius recensitis, ad necessariam conclusionem deve- 
nitur, quod vacante sede episcopali, Cathedraticum non sit debitum. 
Siquidem deficiente sponso et pastore Ecclesiae, et hine subiecto, cui 
honoris et obedientiae munus sit tribuendum, obligatio ipsa, ex natura 
rei non urgere censetur. 

At difficultatem aliquam facessere potest quod in Clement. 6 legitur, 
cap. Statutum, de elect. et Electi potest. « Statutum super bonis a prae- 
« latis cathedralium regularium et collegiatarum ecclesiarum dimissis, 
«aut obvenientibus tempore vacationis earum, futuris successoribus 
« fideliter reservandis editum, locum declaramus habere in omni emo- 
« lumento quod procedit ex iurisdictione et sigillo curiae ecclesiasticae 
« vel saecularis, aut alias undecumque, quod ad praelatos (Ecclesiis 
« non vacantibus) pertineret ». Huius canonis ad tramitem, pluries san- 
citum fuit ab H. S. O.: « emolumenta tempore vacationis sedis Episco- 
« palis obvenientia ex iurisdictione et sigillo, vel alias undecumque, 
« neque ad Capitulum neque ad Vicarium spectare, sed libere futuro 
« successori reservari, si ad Episcopum, Ecclesia non vacante, pertinuis- 
« sent ». Ita prae aliis in una Agrigentina 17 novem. 1594, et novissime 
in una Ianuen. Emolumentorum, 23 feb. 1856 (Thesaurus Resolutionum 
S. C. C., t. CXV, p. 76). Unde deduci posset, Cathedraticum inter emolu- 
menta illa esse recensendum, quae Episcopo sede plena obveniunt sive ex 
iurisdictione, sive alias undecumque, unde etiam tempore sedis vacantis ab 
obnoxiis exsolvendum, futuro tamen Episcopo reservandum. Sed, hoc non 
obstante, retinendum videtur Cathedraticum, ob peculiarem suam indo- 
lem, de qua hucusque, a tradita norma esse immune, et hinc Episcopo 
non deberi nisi a die adeptae possessionis suae Ecclesiae, quando. 
nempe ob spirituale matrimonium cum Ecclesia celebratum, effectus est 
verus sponsus et pastor gregis sibi commissi, quamobrem repetere iure 
valeat subiectionis et honoris signum. Id deducitur in primis, ex non- 
nullis resolutionibus H. S. C., quae id, non aequivocis verbis, constabilire 
videntur. Ita prae aliis in una Amalphitana, Cathedratici, 5 nov. 1707, 
ad dubium: « a quo tempore Cathedraticum debeatur? », responsum fuit: 
« a die adeptae possessionis ». Non dissimiliter resolutum fuit in una 
Camerinen. Cathedratici, 18 mart. et 8 iul. 1725. Sequiore vero aetate quae- 
stio videtur magis in terminis definita. Siquidem in una Anglonen. et 
Tursien., Iurium, 31 iul. 1852, praetendente Episcopo, Cathedraticum sibi 
deberi a Capitulo Collegiatae Ecclesiae loci Rabatana, etiam pro tem- 

pore, quo Episcopalis vacaverat sedes, Capitulum, prouti legitur in 
folio citatae causae, « illud solvere non detrectat omnino; sed hoc tan- 
« tum opponit, excessivam fuisse Episcopi petitionem, dum requisivit 
« Cathedraticum pro annis 1847, 48 et 49, licet electus fuerit Episcopus 
« die 20 apr., et Episcopatus possessionem acceperit die 23 iun. eiusdem 
«anni 1849. Collegiata autem solvere Cathedraticum haud renuit, sed 
« ad illius solutionem se teneri putat a die tantum captae possessionis 
« Episcopatus ». Quapropter proposito dubio: « an et quomodo Capitu- 
« lum eiusdem Collegiatae teneatur ad solutionem tum subsidii caritativi, 
« quam cathedratici in casu », S. C. respondit: « quoad Cathedraticum, — 
« affirmative a die captae possessionis; quo vero ad caritativum subsi- 
« dium... scribatur Nuntio Apostolico, qui referat de consuetudine dioe- 
«cesum regni circa exactionem subsidii caritativi » (Cfr. Thes. cit., 
t. CXI, p. 318, s.). In hae solutione illud probe attendatur, quod S. Con- 
gregatio pro solutione caritativi subsidii, sede vacante, de consuetudine 
voluit, antequam decideret, edoceri, quod tamen haud requisivit in solu- 
tione Cathedratici, quod ob peculiarem suam indolem, nonnisi ab Epi- 
scopo, suae Ecclesiae possessione fruente, exigi potest. 

Firmato igitur quod Cathedraticum uni Episcopo sit debitum, et 
insuper quod illud ei non debeatur nisi a die adeptae possessionis dioe- 
cesis, iam in his absorpta manet alia quaestio, quae ius Vicarii Capi- 
tularis concernit relate ad Cathedratici exactionem, sede vacante. Ete- 
nim, illud nec deberi sede vacante, nec Vicario tribuendum, evictum 
est sive a natura Cathedratici sive ex pluribus H. S. O. decisionibus. 
Sed ad eamdem devenitur conclusionem si parumper prae oculis habea- 
tur natura officit Vicarii Capitularis. Iste enim, quamvis succedat in 
universam Episcopi iurisdictionem ordinariam, iis exceptis quae ius 
reservavit, vel limitibus interclusit, dici tamen non potest Pastor dioe- 
cesis vel Ecclesiae sponsus, sed potius propastor et temporaneus admi- 
nistrator vacantis ecclesiae. Eidem igitur minime congruere possunt 
termini illi, quorum de causa a iure fuit statutum Cathedraticum, i. e. 
«in signum subiectionis et in honorem Cathedrae Episcopalis, ad eiusdem 
« cathedrae onera sustentanda ». 

Insuper, quamvis practici momenti non sit, relate ad Episcopum, 
distinctio illa, quam Glossa insinuat in cap. 17, Dilectus, de officio Ordin., 
inter legem iurisdictionis et legem dioecesanam, ad designandam uni- 
versam Episcopi potestatem, in casu tamen utiliter invocari posse vide- 
tur. Etenim, iuxta relatam Glossam, ea quae consistunt in dando, vel 
conferendo, seu, ut ait Ostiensis, in actione, ad legem iurisdictionis per- 
tinent, et“haec, saltem generatim, exceptis nempe limitationibus a iure 

inductis, Vicario Capitulari competere dignoscuntur. E contrario, ea quae 
consistunt in recipiendo, vel ut inquit idem Ostiensis, in passione dulci, 
prouti sunt Cathedraticum eaxigere, quartam decimarum, mortuorum et 
similia, quaeque legem dioecesanam constituunt, a Vicario Capitulari 
sunt omnino subducta. Iste enim praeter congruum salarium sibi assi- 
gnatum aut assignandum, vel ex fructibus vacantis ecclesiae, vel ex alio 
capite, nullum ius habet in illis emolumentis, quae Episcopo obvenirent, 
si Ecclesia non vacaret, prouti ex Clement. « Statutum » supra relata, 
deducitur, quaeque futuro Episcopo sunt reservanda. 

Quae vero de Vicario Capitulari sunt dicta, applicari quoque debent 
Administratori Apostolico, sede vacante, in dioecesi constituto ; hic enim 
ordinario ea pollet iurisdictione, quae Vicario Capitulari competit, 
exceptis peculiaribus facultatibus fortasse in brevi nominationis indultis. 
(Wernz, Jus Decret., 2, p. 820). 


Resovourtio. - Porro, propositis in plenariis Efhorum Patrum comitiis 
in Palatio Apostolico Vaticano habitis die 11 martii 1911, tum precibus 
Parochorum Civitatis Castelli, tum expostulatione Vicarii Generalis Ala- 
trini, super his rescriptum prodiit: 

Cathedraticum, sede vacante, non deberi. 

Quam Emorum Patrum resolutionem Pius fel. rec. PP. X, in audientia 
die 13 eiusd. mensis et anni Secretario S. Congregationis concessa, appro- 
bare et confirmare dignatus est. 

Datum Romae, ex aedibus S. C. C., die 20 augusti 1917. 


I. Mort, Secretarius. 


| 

ACTA TRIBUNALIUM 


SACRA ROMANA ROTA 


I 
VICARIATUS APOSTOLICI CE-LI CENTRALIS 


NULLITATIS MATRIMONII LIOU-SHIA 


Benedicto PP. XV feliciter regnante, Pontificatus Dominationis Suae 
anno tertio, die 10 februarii 1917, RR. PP. DD. Guilelmus Sebastianelli, 
Decanus, Ponens, Seraphinus Many et Maximus Massimi, Auditores de 
turno, in causa Vicariatus Apostolici Ce-li Centralis - Nullitatis matri- 
monii, inter Mariam Liou, actricem, repraesentatam per legitimum pro- 
curatorem ex officio deputatum D. Vincentium Sacconi, advocatum, et 
losephum Shia, interveniente et disceptante in causa Substituto vinculi 
defensoris ex officio, sequentem tulerunt definitivam sententiam. 


Maria Liou, vix 15 annos nata, dum propter paupertatem famulatum 
agebat apud familiam Heou, a matre fuit desponsata Iosepho Shia 
iuvene 16 annorum. Peractae desponsationis Maria notitiam habuit biduo 
ante matrimonii celebrationem, et a nubendo prorsus aliena maternae 
restitit voluntati. Mater vero ad eius flectendam voluntatem, non tantum 
suasiones, sed increpationes quoque, verbera ac minas mortis adhibuit. 
His accesserunt consilia et exhortationes Franciscae Heou, quae die 
adventante matrimonii eo pervenit, ut Mariam renuentem et reluctantem 
vi ad ecclesiam adduceret et altare. Celebrato matrimonio, infelix puella 
ab ecclesia egressa nec per unum momentum manere voluit cum viro; 
imo timens ne ad instaurandam vitam coniugalem a matre induceretur, 
de suicidio saepius cogitavit. Quae omnia sacerdos Joannes B. Heou, 
de familia, apud quam Maria commorabatur, retulit Vicario Apostolico. 
Huius auctoritate tribunal rite constitutum fuit, quod post processum 
ad normam iuris instructum, nullum declaravit matrimonium a Maria 
Liou cum Iosepho Shia, Ab hac sententia, prouti de iure, appellationem 

interposuit ad H. S. Auditorium rev. vinculi defensor, et hodie iterum 
causa disceptanda proponitur sub consueta formula dubii: An constet 
de nullitate matrimonii in casu. 


Ius quod spectat. Patres adnotarunt matrimonium non concipi sine 
contrahentium consensu; imo, uti legitur in cap. 14, tit. De sponsalibus 
et matrimoniis « matrimonium solo consensu contrahitur et hoc insi- 
« gni discrimine differt ab alio quocumque mere civili contractu, quod in 
« eo genere civili consensus certis de causis interdum per leges supplea- 
« tur, in matrimonio vero nulla humana potestate suppleri consensus 
« valeat » (Pius VI ad Episcopum Agriensem 11 iulii 1789). Sed intentio in 
mente retenta nil in humanis contractibus operatur, hinc necessitas, ut 
sufficienter et in debita forma manifestetur. Hanc formam Patres Tri- 
-dentini constituerunt in decreto Tametsi praecipientes consensum matri- 
monialem manifestari debere coram parocho, vel alio Sacerdote ab 
eodem delegato et duobus aut tribus testibus; « qui aliter contraxerint, 
«eos S. Synodus ad sic contrahendum omnino inhabiles reddit ». Finis 
praesentiae testium est, ut matrimonium probari possit, quare testium 
praesentia moralis esse debet, testes nempe aliquo sensu sponsos 
matrimonium voluisse contrahere, et de facto contraxisse percipere 
debent. Quare, etiamsi consuetudo sit in unoquoque matrimonio testes 
designari, si casu, vel quacumque alia ratione testes designati consen- 
sum non perceperunt, dummodo alii etiam non designati habeantur testes, 
qui de consensu testentur, validum est coniugium, uti in Armerina 
apud -S. C. Concilii, 12 ianuarii 1715. Haeec doctrina canonica quoad 
praesentiam testium non fuit immutata per decretum Pii X f. r. Ne 
temere, hinc adhuc hodie viget. 

Animadverterunt ulterius Patres consensum debere esse liberum, 
i. e. immunem a qualibet vi et metu, uti traditur in capitibus 14, 17 
« et 28 tit. superius citati. Postremum caput hoc est: Consultationi tuae 
« breviter respondemus, quod mulieres, quae venient ad valvas Ecclesiae 
« benedicendae cum sponsis, et ibi reclamantes adfirmant se numquam 
«in eorum matrimonium consensisse, audiri (sponsis legitime proban- 
« tibus contrarium) non oportet, cum legitimis et idoneis testibus non 
« debeat illarum simplex adsertio praevalere. Sane illis, quae, benedictione 
« accepta, mox a sponsis aufugiunt, ante carnis copulam subsecutam, 
« adserentes se numquam in illos veraciter consensisse, sed metu illato 
«compulsas verba protulisse consensus, licet animo dissentirent, non 
« statim est audientia deneganda, sed de illato metu est cum diligentia 
« inquirendum, et si talis metus inveniatur illatus, qui potuit cadere in 

« constantem virum, erunt non immerito audiendae ». Non solum autem 
metus debet esse gravis, i. e. cadens in constantem virum, relative sal 
tem ad eum, cui metus incutitur, sed requiritur etiam, ut sit extrin- 
secus, iniustus et directus ad extorquendum consensum. Quod exten- 
ditur quoque ad metum reverentialem, i. e. ad metum, quo reformidamus 
indignationem eius, in cuius potestate constituti sumus, modo tamen 
accedat aliquid aliud, v. g. vexationes, minae, iurgia, preces aut sua- 
siones importunae et diuturnae. 


Modo ad factum. Quamvis in suo libello litis introductivo actrix 
petat matrimonii nullitatis declarationem ex capite vis et metus, nihi- 
lominus censuerunt Domini Patres proprium munus non excedere, si, 
attentis iis, quae in tabulis processualibus habentur, aliae duae insti- 
tuantur quaestiones; videlicet, an in casu adfuerit consensus, et qua- 
tenus affirmative, an consensus fuerit debita forma manifestatus. 

I. Primo itaque videndum est, an Maria Liou matrimonio consen- 
serit: qua in re attendenda sunt adiuncta omnia matrimonii celebra- 
tionem antecedentia, concomitantia et subsequentia. In specie dictum 
est matrem actricis excogitasse et praeparasse filiae matrimonium cum 
Iosepho Shia more Sinensium paganorum, scilicet, quin unquam hac de 
re cum filia verba faceret. Filia non apprehendit agi de suo matrimonio, 
nisi quia videt illud praeparari, et hoc tantum biduo ante celebrationem. 
Statim autem absolutam et praefractam contra hoc matrimonium repu- 
gnantiam manifestat, quia optabat vivere « more virginum domi paternae 
« degentium ». Hane filiae repugnantiam ut vincat mater, adhibet male- 
dictiones, increpationes et verbera, inde gravia inter matrem et filiam 
iurgia, quin tamen flectatur filia. « Cum resisteret (ait mater) matri- 
« monio sibi nunciato, eam increpavi et verberavi. Filia mea est tenax 
« consilii sui; post vituperationes et verbera nec dixit se velle matrimo- 
« monium contrahere. Saepe mecum altercata est et affirmavit se nolle. 
« Numquam mutavit (consilium) ». Hine opus est ut vis adhibeatur, ut 
ad ecclesiam ducatur. Francisca Heou, apud quam Maria hospitabatur, 
illam invitam cogit, ut ascendat in currum, ut deposuit ipsa Francisca: 
« Ipsa ego illam coégi ut ascenderet ad currum nuptialem », illamque 
pariter nolentem de curru educit et ad ecclesiam quasi portat. In 
ecclesia, cum nollet ad altare accedere, eadem Francisca illam impellit 
et ad altare fere rapit; quod confirmant passim testes, qui in ecclesia 
aderant. Sic ait Petrus Ming-Teu-Ly: « Vidi puellam genuflectentem nimis 
« longe a viro, et matrem Domini Heou eam amplectentem prope virum 
« commovisse ». Ita etiam Petrus Chekenn-Eul. « Non fievit puella, sed 

« renuebat ad sponsum accedere et matrona Heou illam vi adduxit ad 
« mensam communionis ». Pariter Petrus Heou-Lao-Mei, qui adhibitus 
est ut matrimonii testis: « Renuebat puella ad altare accedere, sed 
« matrona Heou eam impellit ». Tandem Rev. Marecaux, qui matrimonio 
benedixit: « Animadverti quod matrona Heou pulsavit puellam et ita 
« duxit ad altare; verisimiliter puella noluit, ita ut matrona Heou eam 
« portaverit ». 

Et haec quidem usque ad ipsius matrimonii celebrationem. Coram 
autem sacerdote de consensu interrogante nihil ipsa primum respondet, 
quod impatientiam sacerdotis excitavit; Francisca Heou Mariam ad 
respondendum urget, ut refert Paulus Gerardus Heou missae nuptialis 
minister: « Nihil audivi, sed vidi matronam Heou puellam urgendam ad 
« responsum proferendum ». Maria, coacta ad respondendun, dixit: Nolo, 
prouti fatetur in libello: « Francisca Heou iussit me respondere Volo; 
« respondi: Non ». Assertum mulieris admittendum esse uti verum non 
solum suadet tota ipsius agendi ratio, sed etiam evincitur ex eo quod 
sac. Heou deposuit a Maria accepisse secunda die post matrimonii 
celebrationem, tempore videlicet non suspecto, quod renuerit consensum 
praestare, ac « se sacerdoti matrimonium benedicenti, seque interroganti 
« respondisse nolo; sed errore sacerdotem audivisse volo ». Affirmationi 
mulieris videntur contradicere duo testes; primus est sacerdos, qui matri- 
monio benedixit, quique a iudice interrogatus de responso puellae, repo- 
suit: « In quantum affirmari potest, audivi responsum volo, sed, eodem 
« tempore, christianis recitantibus preces, forsan non distincte omnia 
« percepi ». Alter est Petrus Che-keun-Eul, qui deposuit: « Primo sacer- 
« doti interroganti nihil respondit (Maria), postea hance vocem protulit: 
« Heung, quae ordinarie affirmationi aequivalet »» Verum primitus ani- 
madvertendum est duos hos testes inter se non convenire; nam primus 
audivit: Yuen (volo), alter Heung (ita). Deinde depositio sacerdotis dubia 
est ex ipsius sacerdotis confessione. Non esse autem attendendum testem 
Petrum Che-keun-Eul patet ex eo, quod alii testes, qui prope Mariam 
stabant, nihil audierint. Ita Paulus Gerardus Heou, ait: « Nihil audivi »; 
ita Francisca Heou, quae Mariam coégerat ad respondendum, deposuit: 
« Non clare audivi »; pariter Petrus Heou-Lao-Mei, qui uti matrimonii 
testis adhibitus est, dicit: « Nihil audivi ». Ipse denique sponsus, Iose- 
phus Shia, qui prope Mariam stabat, dicit: « Non audivi eam dixisse 
« volo ac nolo ». 

Nec satis: annulum benedictum Maria non recepit nisi coacta; fuit 
enim Francisca Heou, quae manum eius tenuit, et sic immissus est 
annulus; prouti refert eadem Francisca: « Illam adduxi ad sacerdotem, 

« et, tenendo manum eius, receptus est annulus benedictus ». Regressa 
autem Maria ab altari annulum irata proiecit in terram, ut ipsa deponit 
et confirmat Rev. Morceaux: «A christianis audivi dicere puellam 
« annulum nuptialem abiecisse in terram ». 

Haec aperta repugnantia Mariae contra matrimonium clarius adhuc 
post contractas nuptias manifestata est. Cum enim in proprium pagum 
reversa esset, mortem sibi inferre pluries tentavit: quod testatur mater: 
« Postquam domum redierit (Maria) a matrimonio benedicto, intravit 
« cubiculum, quod est ad meridiém, ut suspendio moreretur, sed per fene- 
« stram ingressa, illam prohibui». Hoc referunt alii testes; sic sacer- 
dos Ioannes Bapt. Heou: « Conata est se in puteum iniicere, et suspen- 
« dere, et gladio occidere ». Pariter testis Heou-Lao-Ming: « Illam vidi 
«in cubiculum intrasse, et audivi quod vellet sibi mortem adsciscere 
« forfice ». Quae omnia conveniunt cum his, quae ipsa actrix refert: « Post 
« celebrationem non cessavi flere, et conata sum mihi mortem adsci- 
« scere». Insuper Maria numquam adduci potuit, ut ad domum sponsi 
deduceretur, nec illum amplius vidit, quod deponit Francisca Heou: 
« Nullam relationem habuit, tantum tempore benedictionis nuptialis for- 
san illum vidit ». Et hoc notorium erat in pago, ubi puella morabatur, 
uti dicit sac. Heou: « Notorium est in Onang-Ting puellam numquam 
« ullam relationem habuisse cum desponsato ». Quod pariter refert testis 
Petrus Fan-Tcheun-Man, et fatetur ipse vir Iosephus Schia: « Non eam 
« vidi, nec deduxi eam domum meam... Ipsa die qua facta est benedictio 
« nuptialis, misi illam, ut maturaret venire domum meam, sed noluit 
« venire »» Omnia igitur adiuncta matrimonii, si insimul sumantur, 
excludere videntur in Maria consensum. 

II. Verum, admisso etiam quod actrix nuptiis consenserit, viden- 
dum est an sufficienter et debita forma fuerit consensus manifestatus. 
Ex his, quae superius diximus, patet nec testes ad matrimonium voca- 
tos, nec alios praesentes in ecclesia audivisse Mariam matrimonio 
consensisse, si unus excipiatur Petrus Che-Kenn-Eut, cuius depositio 
saltem ut dubia haberi debet. Hinc desunt testes requisiti a Patribus 
Tridentinis. Neque dicatur non esse necessarium in matrimonio perci- 
pere verba consensus, quando ex circumstantiis, v. g. ex nutibus, signis, 
aliisque gestis de sponsorum consensu testes certi esse possint. Etenim 
in specie modus agendi sponsae supra descriptus deponit contra con- 
sensum, quare nullo ex capite testes deducere potuerunt Mariam matri- 
monio consensisse. 

III. Tandem, posito quod Maria matrimonium voluerit, propriumque 
consensum ad normam iuris manifestaverit, certissimum est, dixerunt 

Patres, consensum non fuisse liberum. Re quidem vera actrix asserit, 
se, cum matri respondisset se « nolle ire domum mariti » ab ea verbe- 
ratam fuisse, et inferius « non solum maledictiones et verbera mihi intulit 
« mater mea, imo et mortem est minata ». Quod confirmat mater refe- 
rens « eam increpavi et verberavi ». Idem testatur Barbara Heou: « Vidi 
« matrem eius illam verberasse et increpasse ». Gravem itaque in casu 
habemus metum saltem reverentialem. Maria enim iram et indigna- 
tionem maternam, imo verbera et increpationes passa est unice ‘quia 
matrimonium contrahere nolebat, quod grave est pro puella 15 annorum 
praesertim si animadvertatur, quod domina Maria Isao Liou solita 
erat se semper benevolam filiae praebere: « Ordinarie bene tractavi 
« illam », ait mater, et filia: « Ordinarie bene me habebant, sive mater 
«mea, sive parentes sac. Heou ». Hic metus gravis fuit etiam iniu- 
stus; parum enim refert, si mater animo filiam cogere non intendebat ; 
nam error inferentis metum a peccato excusare potest, sed obiectivam 
iniustitiam metus non aufert. Si vero apud Sinenses mos est filios 
parentem sequi in nuptiis ineundis, hoc tolerari poterit usque dum filii 
contrariam non manifestant voluntatem, quo in casu mos ille uti iniu- 
stus reprobandus est. 

Metum Mariae incussum effugere ipsa non poterat, consilia, v. g., 
exquirendo, fugam arripiendo, etc. Nam brevissimo illo tempore, duo- 
rum videlicet dierum, quod intercessit inter habitam notitiam matrimonii 
et ritum nuptialem, mater curavit, ut familia Heou, penes quam puella 
vivebat, eam circumveniret hortationibus et compulsionibus. « Rogavi 
« parentes et sorores sac. Heou, ut ei suaderent ». Acta autem refe- 
runt matrem sacerdotis non solum suasiones adhibuisse, sed etiam vim; 
Mariam enim invitam primitus ad currum, deinde ad Ecclesiam et 
postremo ad altare veluti manuduxit; et durante hac coactione, matri- 
monium fuit celebratum. Hinc intelligi nequit in quo solers substitutus 
vinculi defensoris ex officio fundet suam assertionem, Mariam nuptiis 
ab exordio coactis, tandem aliquando liberum praestitisse consensum 
et matrimonio annuisse. Haec mutatio voluntatis esset probanda; neque 
praesumi potest ex eo, quod puella ecclesiam ingressa confessarium 
libere adiverit; nam haec duo, voluntaria peccatorum confessio et sub- 
sequens matrimonii celebratio non sunt adeo inter se connexa, ut si 
primum ponatur cum plena voluntate, alterum etiam dici debeat libere 
positum. Hine S. C. Concilii, in Tolentinaten., 17° aprilis 1869, nullum 
declaravit matrimonium ex capite vis et metus, non obstante quod 
sponsa deposuerit: « Appena entrata in chiesa trovai il Curato ... mi 
« confessai brevemente ». 


S. Romana Rota 509 


Quibus omnibus in iure et in facto diligenter perpensis, Nos infra- 
scripti Auditores de Turno, pro Tribunali sedentes et solum Deum prae 
oculis habentes, Christi nomine invocato, decernimus, declaramus et 
sententiamus, constare de matrimonii nullitate in casu, videlicet ad 
propositum dubium respondemus Affirmative. 

Ita pronunciamus mandantes Ordinariis locorum et ministris Tri- 
bunalium ad quos spectat, ut exsecutioni demandent hanc nostram 
definitivam sententiam, et adversus reluctantes procedant ad normam 
SS. Canonum et praesertim cap. 3, sess. XXV, De Reform. Concilii Tri- 
dentini, iis adhibitis exsecutivis et coércitivis mediis, quae magis efficacia 
et opportuna pro rerum adiunctis exstitura sint. 

Romae, in sede Tribunalis S. R. Rotae, die 10 februarii 1917. 


Guilelmus Sebastianelli, Decanus, Ponens. 
Seraphinus Many. 


Maximus Massimi. 
L. S. 


Ex Cancellaria, 17 februarii 1917. 
Sac. I. Ladelci, Notarius. 


II 
LUCANA 


DISMEMBRATIONIS 


Benedicto PP. XV feliciter regnante, Pontificatus Dominationis Suae 
anno tertio, die 23 aprilis 1917, RR. PP. DD. Guilelmus Sebastianelli, 
Decanus, Ponens, Petrus Rossetti et Raphael Chimenti, Auditores de 
turno, in causa Lucana-Dismembrationis, inter Ecclesiam parochialem 
loci Gello, repraesentatam per legitimum procuratorem Sac. Carmelum 
Conte advocatum, et Parochiam filialem loci Celle, repraesentatam per 
legitimum procuratorem Vincentium Sacconi advocatum, interveniente et 
disceptante in causa Rev. Promotore iustitiae, sequentem tulerunt definiti- 


vam sententianm. 


Incolae vici Celle, Lucanae dioecesis, propter difficultatem acce- 
dendi, tempore praesertim hyemali, ad parochialem ecclesiam loci Gello 
et propter animorum aversionem Cellenses inter et Gellenses, an. 1837 
quibusdam procuratoribus mandarunt, ut vicus Celle a parochia Gello 

dismembraretur et cappella in proprio erecta territorio S. Elisabeth 
dicata in novam parochiam erigeretur. Cellensium votis obsecundandum 
non esse censuit Ordinarius Lucanus; tantummodo cappellano in praefata 
ecclesiola inservienti quasdam concessit facultates curam animarum 
respicientes. Quod tamen non valuit pacem in utroque pago restituere ; 
quin imo tales aliquando publici ordinis perturbationes habitae sunt, ut 
opus fuerit eas manu militari sedare. Anno 1913 Cellenses, collecta pecu- 
niae summa necessaria ad novae parochiae dotem constituendam, iterum 
preces obtulerunt hodierno Archiepiscopo Lucano, qui die 23 febr. 1915 
primum iudicavit adesse in casu « sufficienti motivi per accogliere in 
« massima la dimanda degli abitanti di Celle », deinde, sententia diei 
30 martii 1916, ad formalem dismembrationem et novae paroeciae ere- 
ctionem devenit. A qua sententia Gellenses aeque ac Cellenses appella- 
tionem interposuerunt; illi negantes verificari in casu causas a sacris 
canonibus requisitas pro facienda dismembratione;; isti sustinentes novae 
parochiae deberi certam proventuum fabricae ecclesiae Gello partem, nec 
non summam libellarum 56, quae antea cappellano solvebatur, in totum 
vel saltem ex parte, quod utrumque denegat archiepiscopalis sententia. 
Hine nobis hodie causa definienda proponitur sub hisce concordatis 
dubiis: 1. An constet de legitima dismembratione in casu. II. An, et qua- 
tenus affirmative, quaenam pars ab opere parochiali loci Gello sit detra- 
henda favore paroeciae filialis. III. An parochus loci Gello solvere debeat 
rectori paroeciae filialis summam annuam libellarum 56 totam vel saltem 
ex parte. 


Ius quod spectat. - Patres adnotarunt parochiarum divisionem alie- 
nationis speciem inducere, et ideo ad eam, utpote odiosam, decernendam 
requiri iustas causas et solemnitates a iure praescriptas. 

Relate ad primum, iusta causa est, si parochiani ad suam eccle- 
siam sine magna difficultate (ex cap. 3, De eccl. aedif.) vel sine magno 
incommodo ex (cap. 4, Ses. XXI, De reform., Concilii Trid.) pro sacramentis 
suscipiendis et divinis officiis audiendis accedere nequeant. Haec diffi- 
cultas aut magnum incommodum derivat: 1) ex loci distantia ab ecclesia 
parochiali, seu quando parochia ita ampla non sit ut populus, adversis 
praesertim temporibus, sine magno incommodo illuc horis congruis ad 
divina officia confluere non possit. Hoc statuunt Patres Tridentini in cap. 
superius citato: « In iis vero (ecclesiis) in quibus, ob locorum distantiam 
« sive difficultatem, parochiani, sine magno incommodo, ad percipienda 
« sacramenta et divina officia audienda accedere non possunt, novas 
« parochias, etiam invitis rectoribus, iuxta formam Const. Alexandri III, 

« quae incipit Ad audientiam, constituere possunt (Ordinarii) ». Verifi- 
catur: 2) ex itineris difficultate, loci etiam distantia seclusa, ut cum inter 
populum alicuius villae et parochialem ecclesiam torrens vel flumen 
aliquod intercedant, quae nec pontem habeant, nec vado possint trans- 
iri, praesertim hyemali tempore, cum pluviae inundant, uti dicitur 
expresse in cap. Ad audientiam. Unde Pignatelli (in tom. IV, Cons. 230, 
n. 9): « Si constiterit, quod via sit monstruosa, aspera, lutosa, ac ita ardua, 
« ut parochiani sine magno incommodo, immo etiam periculo, pro reci- 
« piendis sacramentis et audiendis divinis officiis ad parochialem eccle- 
« siam accedere nequeant, praesertim tempore hyemali, propter imbres 
« et pluvias, reputatur necessaria dismembratio, sive erectio novae paro- 
« chiae ». Ad decernendam autem dismembrationem non requiritur ut 
adsit et locorum distantia et difficultas itineris, sed sufficit ut alterutrum 
verificetur. Hinc dismembrationis causa, de qua agimus, formaliter redu- 
citur ad grave incommodum accedendi ad parochialem ecclesiam. Olim, 
hac causa etiam concurrente, deveniendum haud erat « ad dismembra- 
« tionem parochiae ubi prospici posset retentione in aliqua cappella 
« cappellani, qui praesto esse posset pro necessitatibus spiritualibus paro- 
« chianorum, qui ecclesiam parochialem, vel prae distantia, vel prae iti- 
« neris difficultate, adire nequeunt ». Ita perpetuo respondit Rota, signan- 
ter in recent. dec. 578. Et adamussim censuit S. Congregatio Concilii 
in Derthonen. - Dismembrationis, 5 apr. 1732... At novissime in diver- 
sam abiit sententiam S. Congregatio Concilii in Comen., 3 dec. 1750. 
« Censuit enim deveniendum esse ad dismembrationem parochiae, tam- 
« etsi rector veteris parochiae retinere offerret in aliqua cappella cappel- 
« lanum, qui occurrere valeret spiritualibus indigentiis parochianorum, 
« qui iusta de causa instabant pro dismembratione » (Ferraris, Biblio- 
theca Can. ad v. Dismembratio, n. 10 et 19). Hance mitiorem interpreta- 
tionem firmavit praefata Congregatio in Reatina, 20 sept. 1817; in Urbi- 
naten., 27 nov. 1852 et 20 nov. 1853; in Sypontina, 25 ian. 1850; in 
Concordien., 19 ian. 1889 et in Januen., 7 iun. 1907; et tenuit H. S. Tri- 
bunal in Bobien., coram Lega, 4 martii 1911. Et merito quidem: « nostra 
«enim aetate, uti scribit Promotor iustitiae in suis animadversionibus, 
« charitate erga Deum tepescente, moribus in dies magis corruptis, lupis 
« undique rapientibus oves, opportunum visum fuit veros multiplicare 
« pastores », tum quia isti magis idonei praesumuntur ac simplices cap- 
pellani aut vicarii, maiorique gaudent experientia; tum quia, utpote 
propriis incardinati ecclesiis, immo propriarum ecclesiarum sponsi, ala- 
criori animo ac diligentia bono spirituali ovium sibi commissarum 
incumbunt. 

Quamvis ad faciendam dismembrationem sufficiat magna difficultas 
accedendi ad ecclesiam parochialem, nihilominus in iure sancitum non 
est, quando in concreto haec magna verificetur difficultas. Proinde Docto- 
res hoc relinquunt determinandum arbitrio iudicis, seu Ordinarii, qui 
rem definiet ex locorum, personarum factique circumstantiis. Ita Fagna- 
nus (in lib. III Decret., cap. III, num. 4, tit. XLVIII): « Quanta autem 
« debeat esse huiusmodi distantia, seu parochiae amplitudo, ut paro- 
« chiani dicantur non posse, sine magno incommodo, ad ecclesiam acce- 
« dere, cum iure definitum non sit, iudicis arbitrio relinquitur » (cap. De 
causis supra De Offic. Deleg.) et tenet Menochius, De arbitr. iud. cent. 5, 
casu 407, n. 4. Et Rota (dec. num. 2 c. Penting): « Ordinarii iudicio 
« statur circa rationabilitatem causae faciendi similes erectiones ». Con- 
ferri possunt etiam Laurenius (For. Benef., tom. I, cap. 3, qu. 159), 
Reiffenst. (lib. 1V, tit. 48, n. 13), Ferraris (Bibl., can. V, Dismembratio, 
n. 42) aliique. Hine merito card. De Luca parochiarum dismembrationem 
dicit esse quaestionem potius facti quam iuris, et constituere obie- 
ctum iurisdictionis potius voluntariae, quam contentiosae (De Decimis, 
Dise. XII). 

Altera causa dismembrationis est parochianorum augmentum, etiamsi 
numerositati populi possit occurri per unius aut plurium vicariorum depu- 
tationem, uti scatet ex pluribus S. Congr. Concilii resolutionibus, quas 
sequutum fuit nostrum Tribunal in Sedunen., c. Perathoner, 2 apr. 1912, 
et in Londonen., c. Mori, 3 maii 1914. 

Dismembrationem etiam suadent discordiae dissensionesque inter 
populos eiusdem paroeciae existentes. Ratio est quia, hisce in casibus, 
non raro contigit, ut pars parochianorum negligat accedere ad ecclesiam, 
in qua communis rector ministerium suum exercet; quod malum nulla 
alia ratione vitari potest, nisi per novae parochiae erectionem (cardi- 
nalis De Luca, Adnot. ad Conc. Trid., disc. XVI, num. 8; Ursaya, Discept. 
eccl., tom. I, P. T., disc. XIV, n. 58 et 100; Monacelli, Formutl, III, p. 36). 
Haec dissidia et antipathias semper noster Ordo consideravit in recen- 
tioribus citatis decisionibus et resolutionibus S. Congrrgatio Concilii, in 
Bergomen., 11 dec. 1886, et in lanuen., 7 iunii 1897. 

Praeter causam, requiruntur solemnitates. Et 1) instituendus est 
processus canonicus, non tamen iudicialis, ad facti cognitionem. 2) Requi- 
ritur consensus capituli cathedralis. 3) Exquirendus pariter est consensus 
Rectoris Ecclesiae dismembrandae, eorumque, quorum interest; verum, 
si iusta habeatur causa, istis etiam invitis, Episcopus potest procedere 
ad dismembrationem. 4) Constare debet « de erigendae ecclesiae dote 
« sufficienti, tum ad sustentationem beneficiati, tum ad referenda onera 

« fabricae ecclesiae et cultus divini » (Vernz, Jus decr., II, num. 242). 
5) Tandem cavendum est « ut competens in ea (ecclesia filiali) honor, 
« pro facultate loci, matrici ecclesiae servetur » (cap. Ad audientiam, 
tit. XLVIII, lib. III). Quod tamen relinquitur statuendum arbitrio Epi- 
scopi. 


Modo ad factum. - Relate ad primum dubium Gellenses, circa requi- 
sita necessaria, ut dismembratio fieri possit, nullas movent querelas, 
immo omnia recte processisse fatentur; asserunt vero ex rigore iuris 
causas desiderari, ut dismembratio cohonestetur. At legitimas adfuisse 
causas affirmat Archiepiscopus in dismembrationis decreto his verbis: 
« Considerato che nel fattispecie si verifica un grave incomodo per gli 
« abitanti di Celle a frequentare in tutte le officiature la chiesa parroc- 
« chiale di Gello; - constatato pure che fra le due frazioni suddette sono 
« esistite nel passato e continuano ad esistere tali attriti e dissensioni 
« che, oltre a turbare la pace di quelle popolazioni, ridondano a danno 
«del bene spirituale delle medesime », etc. Prima itaque causa est 
grave incommodum Cellensium accedendi ad ecclesiam parochialem 
loci Gello. Hoc grave incommodum fatentur testes omni exceptione 
maiores. Ita sac. Matteoni, rogatus de indole et natura accessus ad locum 
Gello, deponit: « E grandemente incomodo, specialmente per i venti e 
« nella stagione invernale, perché vi é una strada quasi impraticabile. 
« La strada @ attraversata da acque, specialmente d’inverno; nemmeno 
« vi sono ponti, dove la via traversa i canali». Idem testantur sacer- 
dotes Ramacciotti et Cantoni, quorum primus ait: « E una strada fati- 
«cosa molto, e nella stagione d’inverno diventa anche difficile ». Alter 
vero: « E una salita molto ripida e pericolosa nell’ inverno per la ragione 
« dei ghiacci. Fra le strade di montagne credo che sia una delle peg- 
« giori, non per fattura, ma per la salita, essendo discretamente man- 
« tenuta ». 

Nec relevat iudicium tecnicum Georgii Cesari, quod Gellenses in 
contrarium opponunt. Nam peritus viae longitudinem designat, quin 
difficultates describat: « At magna longinquitas (scribit Fagnanus in 
« cap. 18, De eccl. aedif.) non requiritur, sed solum talis, ut iis paro- 
«chianis sine magno incommodo non pateat accessus ad maiorem 
« ecclesiam ». Deinde huiusmodi incommodum aliquo modo peritus ipse 
admittit, cum affirmat iter magna ex parte parum esse commodum 
utpote admodum ascendens. « Fra la chiesa di Celle e la parrocchia la 
« distanza misurata, seguendo la strada ordinaria, é di m. 750, di cui 
« circa 200 pianeggiante ... la pendenza media della salita é del 26°|, »; 

imo alicubi prorsus molestum esse cum sit gradatum: « Il breve tratto 
« di maggior pendenza, tratte che porta un discreto spostamento alla 
« percentuale di cui sopra, @ disposto a scala con gradini aventi in media 
«una pedata di cm. 30 ed un’alzata di cm. 18 ». 

Huic rationi in iure expressae et iam sufficientissimae ad decer- 
nendam dismembrationem, alia addenda est desumpta ex antipathia, iur- 
giis ac dissentionibus existentibus inter utriusque pagi incolas, quae 
dissensiones antiquissimae sunt et fere saeculares; in archivo enim 
Curiae Lucanae, uti legitur in sententia appellata, « esistono docu- 
« menti atti a dimostrare l’antichita delle divergenze fra le suddette 
« frazioni ». Neque dici potest quod hodie disparuerint. Nam sac. Ghi- 
rardi ait: « So che esistgno discordie fra Celle e Gello... sono pubblicis- 
« sime... per me sono quelli di sopra (Gellenses) che cercano d’imporsi ». 
Et sac. Ramacciotti, rogatus: « se sia notorio che esistono gravi discordie 
«e rivalita fra gli abitanti della frazione di Celle e quelli della frazione 
« di Gello », respondit: « Vi sono e vi sono state. Sono pubbliche, se ne 
« parla anche fra i parrocchiani ». Eadem deponit sac. Matteoni dicens: 
« E pubblica da per tutto la discordia esistente fra le due frazioni. Di 
« fatti specifici so soltanto che una volta intervennero i carabinieri per 
«il trasporto dei defunti. Ho sentito dire che ci sono anche stati dei 
« picchiamenti ». His accedit declaratio Communitatis seu Municipii 
Pescaglia, quae ita se habet: « La invocata autonomia richiesta dagli 
« abitanti di Celle si ravvisa opportuna e necessaria sotto ogni punto 
« di vista, ma pid specialmente per motivi di ordine pubblico ». 

Recensita dissidia non solum legitimam constituunt dismembra- 
tionis causam, sed de medio quoque tollunt difficultatem, quae fit a 
patrono ecclesiae Gello; incommodo nempe Cellensium ad ecclesiam 
parochialem accedendi provisum satis fuisse per cappellani deputationem ; 
praeterquamquod enim facullates cappellano concessae impares erant 
satisfaciendi spiritualibus necessitatibus et iustis desideriis Cellensium, 
obstinatae aversioni et antipathiae inter utriusque pagi incolas occurri 
non poterat nisi per novae parochiae erectionem. Unde recte scribebat 
Archiepiscopus Lucanus Oeconomo Gellensi die 20 oct. 1900: « Quanto 
« Ella ci scrive... riguardo alla frazione di Celle ci dimostra sempre pit 
«la necessita di venire a quella determinazione, che ella ci propone, e 
« cioé l’erezione della medesima frazione in Cura ». 

Relate ad secundum dubium, Cellenses vellent, ut in favorem novae 
parochiae pars detraheretur ab opere parochiali loci Gello, ecelesiae Cel- 
lensi tribuenda. Etenim, aiunt: « A memoria d’uomo, secondo la tradi- 
« zione passata di padre in figlio, ha sempre amministrato (l’opera par- 

« rocchiale di Gello) con i fondi suoi agli abitanti del Terziere di Celle 
« le seguenti prestazioni, cioé una libbra di pane bianco a persona nel 
« giorno della S. Pasqua, una candela a famiglia nel giorno 2 febbraio, 
«e provvedeva al mantenimento dell’ombrellino per amministrare in 
« Celle la S. Communione agli infermi, come pure manteneva un velo 
«e i lampioncini, a tale effetto somministrando una candeletta ad ogni 
« persona, che si associava alla funzione ». Haec autem omnia non 
praestabantur Cellensibus ab Opera ecclesiae loci Gello ex titulo aliquo 
speciali, hoc enim saltem nullo eruitur ex documento; sed quia ipsi 
Gellensis parochiae partem constituebant. Cum vero, dismembratione 
sequuta. inter utriusque fractionis incolas huiusmodi relatio fuerit sub- 
lata et duae fuerint parochiae constitutae, nulla ratione habita status 
praecedentis, concludendum est nullam praestationem ab Opera Gellensi 
esse dandam Cellensibus. 

Notandum ulterius est dismembrationem parochiarum duplici modo 
fieri posse. Vel enim a parochia pars territorii tantummodo divellitur 
et novae ecclesiae tribuitur, vel etiam et pars territorii et pars aliena 
reddituum separatur parochiae filiali adsignanda. Utraque dismembratio 
odiosa est, maxime secunda. Hine secunda dismembratio, iuxta Docto- 
res, fieri nequit nisi duo verificentur: 1) Si reditus matricis ecclesiae 
exuberantes existant, ita ut utrique ecclesiae tam antiquae, quam novae 
provideri possit constitutione dotis novae Ecclesiae. Sed in specie, cum 
ex una parte satis superque fuit consultum novae parochiae per spon- 
taneam Cellensium oblationem, qui annuum redditum L. 936,42, et forte 
L. 1000, non comprehensis incertis, pro illius dotatione assignarunt, 
cumque ex altera matricis ecclesiae Gellensium redditus adeo sunt 
exigui, ut illius rectoris substentationi vix sufficiant, nulla adest ratio 
ut ecclesiae filiali pars etiam minima reddituum ecclesiae matricis tri- 
buatur. Haec omnia testatur Archiepiscopus scribens « che le rendite 
« della chiesa parrocchiale di Gello sono appena sufficienti alla congrua 
« del parroco e al mantenimento della chiesa medesima... che alla con- 
« grua del nuovo parroco di Celle @ sufficientemente provveduto... che 
«la chiesa della erigenda parrocchia di Celle @ abbastanza provveduta 
« di sacri arredi e di entrate speciali per il mantenimento del culto e 
«delle funzioni parrocchiali ». ; 

Hisce ex rationibus Patres censuerunt secundum dubium dimitten- 
dum esse negativa responsione. 

Negativo etiam modo solvenda est quaestio proposita in tertio 
dubio. Etenim in actu fundationis cappellaniae Cellensis legitur « che 
« il cappellano debba coadiuvare il parroco di Gello nell’esercizio della 


516 Acta Apostolicae Sedis - Commentarium Officiale 


« cura delle anime... per il quale onere Mons. Vicario Generale impone 
« obbligo ai Signori Rettori della Chiesa Parrocchiale di Gello di dare 
«@ pagare ogni anno ai Cappellani della suddetta uffiziatura la somma 
« di lire 55 ». Non ergo de legato agitur in favorem cappellaniae Cellen- 
sis statuto, sed tantum de congrua mercede debita cappellano pro coa- 
diutoria. Hinc cum, sequuta dismembratione, desierit in cappellano onus 
coadiuvandi Gellensem parochum, et ratio etiam mercedis cessare debuit, 
unde nulla superest obligatio in parocho loci Gello solvendi praefatam 
summam. Quod evidens fit si observetur cappellanum Cellensem non 
solum Cellensibus, sed et aliis incolis parochiae Gello operam suam 
praestare debuisse, uti affirmat Archiepiscopus in sententia appellata. 
« ll motivo, ait, per il quale il parroco di Gello ab antiquo da ogni 
« anno al cappellano di Celle la somma di scudi 19 pari a lire 55, sta 
« nel fatto che detto cappellano presta aiuto al parroco di Gello non solo 
« nella frazione di Celle, ma anche nel rimanente della parrocchia ». 

Quibus omnibus, tum in iure, tum in facto rite diligenterque per- 
pensis, Nos infrascripti Auditores de turno, pro tribunali sedentes et 
solum Deum prae oculis habentes, Christi nomine invocato, propositis 
dubiis respondemus: Ad I. Affirmative. Ad II. Negative. Ad III. Negative. 

Ita decernimus, declaramus et sententiamus, statuentes expensas 
esse inter partes compensandas, quoad autem taxam sententiae, pro 
medietate solvatur ab utraque parte. 

Ita declaramus, mandantes Ordinariis locorum et ministris tribu- 
nalium, ad quos spectat, ut exsecutioni mandent hanc nostram senten- 
tiam, et adversus reluctantes procedant ad normam ss. Canonum et 
praesertim cap. 3, sess. XXV, De reform., Conc. Trid., iis adhibitis 
exsecutivis et coércitivis mediis, quae magis efficacia et opportuna pro 
rerum adiunctis exstitura sint. 

Romae, in sede Tribunalis S. R. Rotae, die 23 aprilis 1917. 


Guilelmus Sebastianelli, Decanus, Ponens. 
Petrus Rossetti. 


Raphael Chimenti. 
L. S. 


Ex Cancellaria, die 4 maii 1917. 
Sac. T. Tani, Notarius. 

SUPREMUM 
SIGNATURAE APOSTOLICAE TRIBUNAL 


FLORENTINA 


IURIUM DE SEPULCRIS, SIVE NULL!ITATIS SENTENTIAE ROTALIS 


In ordinario coetu seu congressu habito in aedibus Emi ac Rmi 
P. 1). Michaélis Card. Lega, Praefecti, die 12 februarii 1917, intervenien- 
tibus, una cum Patre Secretario, nonnullis Praelatis Votantibus et Refe- 
rendariis, inter alia examini subiectus est recursus Sanctis Binazzi 
sacerdotis adversus sententiam a S. Rota latam in causa, die 9 iunii 
anni 1916, ad obtinendam nullitatem dictae sententiae. Fundamento 
tamen boni iuris destitui idem recursus visus est, atque idcirco iuxta 
Legem Propriam, can. 40, recursus reiectus est. Cum autem adversus 
hanc Signaturae decisionem interpositus esset novus recursus ad Efhorum 
Patrum eiusdem Signaturae plenarium Coetum, responsum fuit ab Emo 
Cardinali Praefecto, in Consueto Congressu habito die 11 martii 1917: 
In decisis, addito Emi ipsius Cardinalis Praefecti decreto, ut exten- 
deretur decisio. Decisio autem haec est. 


Sanctes Binazzi, sacerdos ac praepositus ecclesiae parochialis sub- 
urbanae S. Felicis ab Ema, in dioecesi florentina, die 21 augusti 1871 
contractum societatis iniit cum Sodalitate S. Marci ac SSthae Annun- 
tiatae, quae in eadem ecclesia parochiali erecta est, ad hoc ut in coe- 
meterio ipsius paroeciae sepulcretum in forma columbarii construeretur. 
Ex ea conventione omnes expensae in constructione sustinendae, nec 
non omnia lucra ex futuris tumulationibus percipienda in aequas por- 
tiones Praepositum inter et Sodalitatem dividenda erant. Anno 1880 
sacerdos Binazzi mortuus est, eique successit Angelus Ciuffi, sacerdos, 
qui cum praefata Sodalitate alias tres iniit conventiones priori similes, 
annis nempe 1882, 1889 et 1908, pro constructione 2**, 3** et 4*°° sectio- 
nis sepulcreti. Anno tamen 1908 non leve dissidium inter partes ortum 
est, cum Praepositus quodlibet ius ad tumulationum emolumenta parti- 
cipandi Sodalitati agnoscere renueret. Controversia ad Curiam archiepi- 

scopalem florentinam delata, haec, decreto diei 8 iunii 1912, pro Soda- 
litate pronuntiavit. 

Cum adversus hoc decretum Praepositus recursum habuerit, causa, 
praevia pontificia commissione, apud S. Rotam discussa est sub tribus 
dubiis ita concordatis: 

1° An, quo titulo, quanam mensura, quibusque oneribus, Sodalitas 
S. Marci et SSmae Annuntiatae participare debeat de emolumentis fune- 
rariis veteris et novi coemeterii in casu. 

2° Utrum Sodalitati an parocho restituenda sint emolumenta in prae- 
teritum percepta, nec non reficienda damna in casu. 

3° A quo, quomodo, qua mensura, quibusque cum cautelis emolumen- 
torum administratio sit gerenda in casu. 

His dubiis S. Rota, sententia lata die 26 febr. 1915, sic respondit: 

Ad 1" Affirmative, seu Sodalitatem S. Marci et SSmae Annuntiatae 
participare debere de emolumentis veteris et novi coemeterii in casu, titulo 
conventionum inter ipsam et parochum S. Felicis ab Ema initarum, atque 
pari mensura tam in oneribus, expensis operarum et manutentionis ordi- 
nariae atque extraordinariae communiter ferendis, quam in proventibus 
inter sese dividendis. 

Ad 2” Affirmative ad primam partem, negative ad secundam, seu 
Sodalitati a parocho restituenda esse emolumenta in praeteritum percepta, 
nec non reficienda esse damna in casu. 

Ad 3" Emolumentorum administrationem gerendam esse iuxta normas 
statutas in conventione, diet 26 aprilis 1908. 

Adversus hance sententiam Praepositus appellationem interposuit 
ad secundum turnum S. Rotae, novumque dubium concordatum est, 
uti fieri solet, his verbis: : 

An sententia rotalis diei 26 februarii 1915, confirmanda vel infir- 
manda sit in casu. 

Responsio secundi turni, coram Many, data est die 9 iunii 1916 et 
ita se habet: 

Affirmative ad primam partem, negative ad secundam. 

Itaque sententia primi turni confirmata est, ac pariter circa expen 
sas decisum est, sicut et in sententia priore, eas omnes, quae ad utrum- 
que iudicium pertinent, a Praeposito solvendas esse; quoad alterum 
vero iudicium, etiam expensas ac stipendium advocati adversae partis 
ab ipso Praeposito esse sustinenda. 

Adversus sententiam secundi turni S. Rotae, Praepositus recursum 
habuit ad Supremum Signaturae Tribunal, pluribus expositis gravami- 
nis, uti dicunt, capitibus. 

Sepositis iis rationibus, quae evidenter ob earumdem naturam apud 
Supremum Tribunal deduci nequeunt, motiva, quae aliquam considera- 
tionem merentur, ad haec reducuntur. 


I Serres. 


Tota haec controversia fundatur in validitate vel nullitate contra- 
ctuum, qui inter partes intercesserunt. Iamvero hi contractus invalidi 
dicendi sunt contra ac pronuntiavit S. Rota. Ergo sententia impugnata 
S. Rotae nulla est ob perversionem factorum. 

Quod quidem duplici argumento Praepositi nomine ostenditur. 


A) Contractus invalidi sunt, quia Sodalitas personalitate iuridica, 
tum civili tum canonica, omnino caret, ideoque incapax est ad contra- 
hendum. Sane Sodalitas communi consilio utriusque potestatis civilis 
ac religiosae anno 1782 suppressa est, ob nonnulla mala, praesertim ob 
inordinatam administrationem, ac nunquam - ne canonice quidem - 
restituta est. Hine Sodales ostendere ante omnia debent se, canonice 
saltem, Confraternitatem constituere, ut actoris partes contra Praepo- 
situm sustinere valeant. 

Gravamen tamen huiusmodi fundamento destituitur. Ante omnia, 
Sodales minime actoris partes gerunt, sed rei, quia recurrens est Prae- 
positus; ideoque non Sodalibus, sed Praeposito onus probationis incum- 
bit. Nihilominus Sodalitas, coram S. Rota, suas rationes adduxit ut 
propriam personalitatem iuridicam sensu canonico probaret. 

Qua in re animadvertendum est, S. Rotam sedulo rem pertractasse, 
rite ostendendo, auctoritatem archiepiscopalem decreto 19 aprilis 1793, 
additamenta nonnulla prioribus Sodalitatis statutis approbasse, sicque, 
virtualiter saltem, Sodalitatem ipsam rursus agnovisse. Decretum huius- 
modi minime impugnat pars recurrens, sed de eo prorsus silet; quod 
profecto satis ostendit, factorum perversionem S. Rotae tributam longe 
hine abesse. 

Instat quidem Praepositus adducens - velut si ad argumentum ex 
noviter repertis confugeret - quatuor documenta ex regio Archivo Status, 
Florentiae, extracta. Ex iis tamen nihil novi reipsa eruitur, uti constat 
ex compendio ipso, quod a parte recurrente exhibetur his verbis: 
« Detta Confraternita fu soppressa nel 1782 dietro istanza della popo- 
« lazione (all. 1); dopo la minaccia, non ascoltata, dell’Arcivescovo, deter- 
« minata da cause canoniche (all. 2); per opera dello stesso Arcive- 
« scovo, che notifica il provvedimento al governo granducale (all. 3); e 
« per opera del governo granducale (all. 4) ». 


= 

Haec omnia probe nota erant S. Rotae, ac minime excludunt Soda- 
litatem postea canonice restitutam esse, sicut reipsa restituta fuit. Quod 
si parti recurrenti concedatur, Sodalitatem sub alio nomine aliaque forma 
instauratam esse, exinde nullatenus concludi posset Sodalitati ipsi cano- 
nicam personalitatem esse denegandam. Corruit ergo quodlibet impu- 
gnationis fundamentum. 


B) Contractus, de quibus agitur, initi sunt sine beneplacito cano- 
nico et civili, quod necessarium fuisset ad eorundem validitatem. Ita 
quidem obiicit recurrens, remque exponit. 

a) Quod spectat veniam civilis auctoritatis, necessitas eiusdem dedu- 
citur ex Concordato inter S. Sedem et Magnum Ducem Petrum Leo- 
poldum II, celebrato die 25 aprilis 1851. 

Pars recurrens conqueritur, S. Rotam Concordatum vi sua desti- 
tutum habuisse, quia a gubernio provisorio Hetruriae denuntiatum fue- 
rat, ideoque veniam civilem, de qua agitur, non amplius necessariam 
dixisse, ac proinde contractus absque ea initos validos esse declarasse; 
quae omnia, ex mente partis recurrentis, recta non sunt. 

Error, qui ita S. Rotae adscribitur, ex mera facti aestimatione pro- 
cederet, quae ideo apud Supremum Tribunal censuram non meretur. 
Criterium enim iuridicum, quod illam facti aestimationem informat, 
omnino rectum est. Sane S. Rota hoc principium statuit: ex denuncia- 
tione nempe alicuius Concordati ex parte tantum civilis potestatis, hance, 
indebite utique agendo circa onera assumpta, profecto iis iuribus renun- 
tiare, quae sibi ipsius concordati vi competebant. 

Iamvero principium huiusmodi exceptionem non patitur; quod satis 
est pro munere Supremi Tribunalis ad sententiam Sacrae Rotae fir- 
mandam. 

Contra haec subdit Praepositus, ex violatione Concordati a gubernio 
provisorio Hetruriae patrata nullum ius exsurgere posse, cum violatio 
idem non sit atque abrogatio, eo magis quod violatio ex parte laicae 
potestatis contigerit, inquit, prout ex verbis decreti denunciationem 
continentis constat, « per rimettere in vigore in Toscana il diritto pub- 
« blico ecclesiastico, osservato costantemente per pit di un secolo, senza 
« offesa del dogma e dei principi fondamentali della religione cattolica ». 
Haec tamen addita ratio nihil valet, quia etsi assertus finis denuncia- 
tionis admittatur, nihilominus Ecclesia ex ipso facto illegitimo rescis- 
sionis seu violationis concordati ex parte Status, integrum ius habet 
iudicandi eumdem Statum sub iure communi canonico recidisse, amit- 
tendo utilitates ipsi Statui ex concordato derivantes (Cavagnis, Instit. 

Iuris public. eccles., edit. alt., I, n. 639, 2). Ceterum defensio illa Status 
a Praeposito assumpta immerito in laudem gubernii provisorii cedit, 
ob iactantiam zeli religiosi, de cuius sinceritate sola Ecclesia iudicare 
potest. 

Animadvertit insuper pars recurrens, una cum denunciatione con- 
cordati, nullo modo abrogatas fuisse leges contentas in Motu proprio 
leopoldino 7 martii 1773, ex quibus parochi contractus onerosos circa 
beneficii bona inire nequeunt sine expressa venia potestatis civilis. Imo 
hae leges leopoldinae positive confirmatae sunt in decreto denuncia- 
tionis Concordati, atque etiam hodie in tota Hetruria adhuc vigent. 

Clare patet hunc partis recurrentis sermonem intelligendum esse, 
quod nostram causam attinet, de vi obligandi earum legum non coram 
Statu, sed coram Ecclesia. Jamvero, re ita intellecta, dicendum est Prae- 
positi animadversiones nihil novi continere. Omnia, quae ipse nunc pro- 
fert, iam, licet minus explicite, proposita sunt coram S. Rota. Etiam 
tunc ipse egit de necessitate veniae civilis ad contrahendum vi earum 
legum et concordati, sed nunquam causam praedictarum legum ab 
ipsius concordati causa separare conatus est. Quod etiam egit sententia 
impugnata, quae satis habuit contra monere, gubernium, ipso facto 
denunciationis, favoribus quos antea ab Ecclesia obtinuerat, renun- 
tiasse. 

Nunc, e converso, pars recurrens, - parum etiam sibi constans, quia 
coram secundo turno Rotae, defectui veniae civilis fere nullum tribuerat 
momentum, - sententiam impugnatam confusionem inter concordatum 
et leges leopoldinas induxisse affirmat, additque leges has acceptatas 
et approbatas a S. Sede fuisse. 

Exprobratio tamen huiusmodi in S. Rotam non sustinetur. Sane, 
leges illae leopoldinae libertati Ecclesiae infensae, quod spectat ad 
materiam de qua agimus, adhibitis opportunis correctionibus, nec non 
data ex parte gubernii, ut fieri solet in similibus conventionibus, aequa 
compensatione, in ipsum concordatum introductae sunt. Quo factum 
est, ut etiam ex parte Status quamlibet vim obligandi, quoad veterem 
ipsarum formam, amiserint, totamque iuridicam efficaciam, annuente 
Ecclesia, solum uti dispositiones concordatariae acquisierint. 

Quod satis aperte etiam legitur in verbis quae concordatum prae- 
cedunt, eumque celebratum tradunt: « all’ oggetto di porre in armonia 
« le leggi della Toscana nei rapporti che esse avevano con quelle della 
« Chiesa ». Nulla igitur aequivocatio aut confusio tribui potest senten- 
tiae impugnatae, quae ideo specialem mentionem de legibus leopoldinis 
omisit, quia hae, sensu explicato, in concordatum insertae sunt. Quod 

etiam confirmatur articulo 2 decreti denunciationis concordati, qui ita 
se habet: « Per conseguenza le leggi e le consuetudini del giure pub- 
« blico ecclesiastico toscano anteriori al 25 aprile 1851 sono ristabilite 
«in pieno vigore »; quod idem est ac dicere, eas antiquas leges ami- 
sisse, quatenus tales, ob concordati stipulationem, suum valorem, quod 
satis profecto est ad sententiam impugnatam sustinendam. 

Verum est, gubernium provisorium eodem articulo, nuper allato, 
dum concordatum denuntiat ac suis oneribus ex eo erga Ecclesiam 
contractis se subtrahit, voluisse ac pro libidine declarasse se, in pro- 
priam tantum utilitatem, Ecclesiae vincula solidare: ex hoc tamen Status 
abusu nullum ipsi ius acquiri potuit, quod in foro Ecclesiae invocare 
liceat. 

Concludendum igitur est ex hoc capite defectus veniae civilis, sen- 
tentiam S. Rotae impugnari legitime non posse. 

b) Pars recurrens aliquid etiam innuit de defectu beneplaciti apo- 
stolici, cirea quem diutius disseruit in praecedenti iudicio. Quamvis 
autem in praesens Praepositus breviter de hoc capite agat, Supremum 
tamen Tribunal rem silentio praeterire non potest. 

Sententia impugnata, secus ac sententia primi turni, merito ad 
examen revocavit memoratum defectum, ac censuit omissionem bene- 
placiti apostolici quantum ad 2®™, 38" et 4°" conventionem circa tres 
postremas sepulcreti sectiones, imo potius circa 2% et 3", quia pro 
4° conventione beneplacitum apostolicum obtentum est, ipsarum con- 
ventionum invaliditatem minime produxisse. Ratio a S. Rota adducta 
est, quia agitur in casu de exiguis terris, quae comprehenduntur in 
concessione canonis Terrulas (58, caus. 12, q. 2), pro quibus alienandis 
Episcopi consensus sufficit. Quamvis autem singulae illae parvae alie- 
nationes simul collectae efforment unam alienationem non parvi momenti, 
id tamen nihil in casu obstat, quia, iuxta iudices rotales, prae oculis 
habendum est principium, quod ita enunciari potest. Locus fit applica- 
tioni can. Terrulas, ideoque opus non est beneplacito apostolico, etiam 
in casu plurium venditionum, quae successive habeantur, exiguarum 
portionum eiusdem fundi maioris, dummodo venditio ab administrato- 
ribus sine fraude acta sit, nempe dummodo intentio abfuerit sic effu- 
giendi necessitatem beneplaciti apostolici. Cum hac dolosa intentione 
confundendum non est propositum, licet ab initio conceptum, ad eam 
completam alienationem perveniendi, quoties propositum huiusmodi non 
firmum et absolutum, sed velut conditionatum et hypotheticum est. 

Alienum est a munere Supremi Tribunalis inquirere in applicationem 
huius principii ad casum particularem, ad hoc nempe ut cognoscatur 

utrum de facto fraus, sic intellecta, in contractibus de quibus agitur, inter- 
cesserit nec ne. Munus tamen Signaturae est ad examen revocare ipsum 
principium iuridicum a S. Rota enunciatum. - Quod quidem subtiliter com- 
positum aliquid novi forte inducit circa interpretationem extravagantis 
Ambitiosae et can. Terrulas. Itaque interpretatio huiusmodi conformis 
profecto non est rigidiori opinioni quam maior auctorum pars amplexa 
est, quamque sequitur ipse D’Annibale (Summ. III, 79, not. 18), qui in 
ceteris quaestionibus ad interpretationem nostri canonis pertinentibus 
interdum uti valde benignus habitus est (cfr. Wernz, Jus decret., III, 
n. 165, not. 160). Iuxta hance opinionem quoties terra alienata pars est 
fundi maioris, eo ipso applicari nequit can. Terrulas, etiamsi semel 
alienatio contingeret. Ad rem adducitur textus eiusdem canonis: « Ter- 
«rulas aut vineolas exiguas et Ecclesiae minus utiles, longe positas 
« et parvas, Episcopus sine consilio fratrum, si necessitas fuerit, distra- 
« hendi habeat facultatem »; in quo supponitur praecise de agello quo- 
dam separato causam esse. Idque eo magis, quod, uti multi opinantur, 
prohibitio alienationis, sine debitis conditionibus, cum sit Ecclesiae favo- 
rabilis, latae, imo latissimae interpretationi subiiciatur, sicque prohi- 
bitio ipsa facile ad casus dubios extendatur (Schmalzg., lib. III, tit. 13, 
num. 7). 

His tamen non obstantibus, negari nequit principium a S. Rota invo- 
catum conforme esse opinioni benigniori, quaeque merito magis con- 
sentanea rationi habenda est. Iuxta hance alteram opinionem locus fit 
applicationi can. Terrulas etiam in casu exiguarum portionum maioris 
fundi, quoties hae parvae portiones sine fraude alienantur, idest sine 
proposito ad alienationem maiorem lege prohibitam perveniendi. De 
hac fraude egregie loquitur Ferraris (Biblioteca can., voce Alienare, 
art. IV, n. 18 et sqq.): « Octavo, sine beneplacito apostolico non pos- 
« sunt bona ecclesiastica sive mobilia pretiosa dividi in plura corpora 
«ad hoc, ut minuatur valor et reducantur ad esse terrularum... ut 
« res fiat, auctoritate episcopi, alienabilis. Hoc enim esset aperte agere 
«in fraudem legis et absque solemnitate alienare quae sine ipsa sunt 
« inalienabilia..... et ideo esset totaliter illicita et invalida talis fraudu- 
« lenta alienatio ratione malae fidei..... Et sic, Clemente VIII appro- 
« bante, declaravit S. Congregatio », etc. 

Quae verba profecto explanatione non indigent. At S. Rota ulterius 
progreditur ac pronuntiare non dubitat, etiam propositum ad maiorem 
alienationem perveniendi non constituere fraudem contra prohibitionem, 
quoties propositum illud non firmum et absolutum sit, sed restrictio- 
nibus et conditionibus subiiciatur, quae efficiant, ut singulae aliena- 

tiones de facto patratae in unam maiorem alienationem non coalescant, 
sed separatae maneant atque ita singulae protectione can. Terrulas 
adhuc fruantur. Explicatio haec, uti supra dictum est, elegans videri 
poterit, minime tamen cavillationi comparanda, cum aliud interpreta- 
tionis criterium, priori iam recensito oppositum, prae oculis habendum 
sit, ex quo prohibitio alienationis consideranda est non favorabilis, sed 
odiosa, ideoque strictae interpretationis, tum quia iuri antiquo derogat, 
tum quia limitat potestatem Episcoporum, tum quia transgressoribus 
poenam excommunicationis infligit in re, quae ob mutata temporum 
adiuncta, obiective pretiosa censeri non solet (D’Annibale, Summ. III, 
n. 77, nota 6), quod criterium nunc in ecclesiastica disciplina discrete 
paullatim praevalere dicendum est. 

Omnibus ergo perpensis, negandum est S. Rotam in errorem iuri- 
dicum incidisse, ideoque sententia impugnata ne ex hoc quidem capite 
censuram meretur. Quod valet etiam pro primo contractu, pro quo 
S.. Rota supremum suum iudicium circa factum pronuntians, nullam 
extitisse alienationem censuit, cum terra in sepulcretum adhibita, iam 
in coemeterium destinata esset. 


II Sertes. 


His accedunt alia gravamina. 

a) Quia, cum, vivente Praeposito Binazzi, divisio emolumentorum 
inter partes contigerit, quae in contractu 29 augusti 1871 praevidebatur, 
eo ipso ad normam art. 1729 cod. civ. italici societatis contractus desie- 
rat. Sed haec respiciunt circumstantias facti, de quibus Signatura non 
videt. 

b) Quia S. Rota factorum veritatem pervertit, dum voluntatem Prae- 
positi Binazzi sepulcreti constructionem prosequendi uti hypotheticam 
consideravit, dum, iuxta recurrentem, voluntas illa absoluta fuit. Haec 
tamen nullo modo perversio factorum dici potest, sed mera interpretatio 
verborum alicuius contractus, qui in omnibus suis partibus plane notus 
fuit S. Rotae, quae interpretatio fuse discussa est, ideoque apud Supre- 
mum Tribunal rursus in dubium revocari nequit. 

c) Quia omnia quae pars recurrens egit apud Curiam archiepisco- 
palem, ad conventionem anni 1882 ineundam, ex fraudibus callide a 
Sodalitate adhibitis posita sunt. Sed pariter ex actuum inspectione con- 
stat, agi hic de cumulo circumstantiarum ad factum pertinentium, de 
quibus Signatura iudicare non potest, quaeque satis considerata sunt a 
praecedentibus iudicibus. 

d) Quia pars recurrens mendax non fuit cum asseruit se solum 
sub conditione conventioni 26 aprilis 1908 subscripsisse; et insuper quia 
eadem conventio inscribenda esset, « avrebbe dovuto essere registrata », 
vi consuetudinis in Hetruria vigentis circa omnes privatas conventiones, 
quam consuetudinem S. Rota despexit. Sed rursus haec omnia ad 
factum stricte pertinent, ideoque ad iudicium circa meritum spectant. 
Ceterum principium iuridicum a S. Rota hac in re enunciatum, quodque 
pars recurrens respicit, nempe: « inscriptio in regestis publicis vel tra- 
« ditio exemplaris in manu Sodalitatis non erant conditiones requisitae 
«ad eius valorem », principium huiusmodi, inquam, rectissimum est, 
tum quoad alteram partem, quae evidens est, tum quoad primam, cum 
notissimum sit, in systemate iuris italici transcriptionem et inscriptionem, 
in casibus in quibus requiruntur, exigi tantum‘ut actus vim habeat 
respectu extraneorum (di fronte ai terzi), minime vero inter partes con- 
trahentes, uti in casu nostro. 

Ex his omnibus S. Tribunal Signaturae censuit recursum esse 
prorsus reiiciendum. Cum autem adversus hance decisionem Signaturae 
interpositus esset novus recursus ad Emorum Patrum eiusdem Signa- 
turae plenarium Coetum, responsum fuit ab Emo Cardinali Praefecto, 
in consueto Congressu habito die 11 martii 1917: «In decisis », ideoque 
novus recursus admissus non est. 

Datum ex aedibus S. T. die 31 martii 1917. 


Iosephus Palica, Signaturae Votans. 


VISA 
Evaristus Lucip1, S. A. S. T. a Secretis. 


L. 
Josephus adv. Fornari, Notarius. 

DIARIUM ROMANAE CURIAE 


SEGRETERIA DI STATO 


AVVISO 


La Direzione dell’ « Annuario Poutificio » presso la Segreteria di Stato 
interessa vivamente gli [llmi e Rmi Ordinari delle diocesi, i collegi prelatizi, 
i Superiori generali degli Ordini religiosi, i Rettori dei collegi ecclesiastici e 
tutti i dignitari appartenenti alla Corte pontificia a volerle trasmettere in 
tempo utile le relazioni e rettifiche occorrenti per la edizione dell’ « Annuario » 
pel prossimo anno 1918, in conformita della lettera circolare dell’ Emo sig. Car- 
dinale Gasparri, Segretario di Stato, in data 15 luglio 1915, e delle particolari 
istruzioni ricevute al momento delle nomine e promozioni. 


NOMINE 


Con Biglietti della Segreteria di Stato il Santo Padre si é degnato di 
nominare: 


1 settembre 1917. Il Rev. sac. D. Giuseppe Zaccarella, Aiutante di Studio 
della Segreteria dei Brevi ai Principi. _ 

18 2» »  L’Etho signor cardinale Tommaso Pio Boggiani, Protettore 
della Confraternita del Santissimo Nome di Dio 
(S. U. A.). 


Con Brevi apostolici il Santo Padre si é degnato di nominare: 


Assistente al Soglio Pontificio: 
17 agosto 1917. Mons. Giovanni Battista Ricci, arcivescovo di Ancona e 
Umana. 
Protonotari apostolict ad instar participantium : 


4 agosto 1917. Mons. Filippo Abbo, vicario generale della dioc. di Albenga. 
27 » » Mons. Vincenzo Solombrino, dell’archidiocesi di Napoli. 

7 settembre 1917. Mons. Mattia Pietro Giovanni Méllmann, vicario generale 
della diocesi di Harlem. 

26 » » Mons. Vincenzo Celli, della diocesi di Norcia, vicario del 
Delegato Pontificio nella direzione ed amministra- 
zione del Santuario di Pompei. 

» » » Mons. Francesco Marchetti-Selvaggiani. 


Prelato Domestico di S. S.: 


29 settembre 1917. Mons. Benedetto Aloisi-Masella, uditore della Nunziatura 
Apostolica di Lisbona. 


ONORIFICENZE 


Con Brevi apostolici il Santo Padre si é degnato di conferire le seguenti 
onorificenze: 
La Commenda dell’ Ordine di S. Silvestro Papa: 


10 settembre 1917. Al sig. dott. Diego De Castro, gid primo segretario della 
Legazione del Cile presso la S. Sede. 


Il Cavalierato dell'Ordine di S. Gregorio Magno, classe civile: 


25 agosto 1917. Al sig. avv. Raffaele Martinez del Campo, dell’archidiocesi 
di Messico. 


MAGGIORDOMATO DI SUA SANTITA 


NOMINE 


Con Biglietti di S. E. Rtha Mons. Maggiordomo, il Santo Padre si é degnato 
di nominare: 


Camerieri Segreti soprannumerari di S. S.: 


18 aprile 1917. Mons. Francesco Rogacs, della diocesi di Sabaria. 

26 maggio » Mons. Andrea Huber, dell’archidiocesi di Vienna. 

» » » Mons. Leopoldo Metzger, della medesima archidiocesi. 

30 » » Mons. Adolfo Nachbaur, della diocesi di Bressanone. 

> » » Mons. Bronislao Karakulski, della diocesi di Premislia (rito 
latino). 

30 maggio 1917. Mons. 
Mons. 
Mons. 
Mons. 
Mons. 
Mons. 
Mons. 
Mons. 
Mons. 
Mons. 


8 giugno 
> 
» 
19 luglio 
14 agosto 
17 - 


14 agosto 1917. Mons. Giacinto Caballero, della diocesi di Teneriffa. 


Settembre 1917. Mons. Pasquale Picone, vescovo di Molfetta, Giovinazzo e 


» 


» 


» 


» 


Cappellano Segreto d'onore di S. S.: 


Giovanni Labuda, della medesima diocesi. 

Giulio Guszich, della diocesi di Gyr. 

Francesco Reike, della diocesi di Leitmeritz. 
Gustavo Buder, della medesima diocesi. 

Velimiro Horvath, della diocesi di Vacia (Ungheria). 
Angelo Tognoli, della diocesi di Bergamo. 

Giuseppe Pajaczewski, della diocesi di Cracovia. 
Oscar Czyzewski. 

Nicola Nagorzanski. 

Giuseppe Schimka. 


NECROLOGIO 


Terlizzi. 


Mons. Nicola Rey y Redondo, vescovo di Teneriffa. 


Mons. Pietro Emanuele Garcia Naranjo, arcivescovo di Lima. 

